Lukašenko je naglasio da trenutno za to nema nikakve potrebe.\nOn je podsetio da se Minsk suočio prošle godine sa antivladinim protestima i da u smirivanju nisu učestvovale strane oružane snage, ali je naglasio da neće oklevati da u slučaju potrebe pozove rusku vojsku.\n- Belorusija je u stanju da vrlo brzo rasporedi svojih 500.000 vojnika, ali ako to ne bude dovoljno, biće pozvane ruske oružane snage. Ukoliko bude potrebno, nećemo oklevati da to i učinimo - istakao je Lukašenko.\nPortparol Kremlja Dmitrij Peskov rekao je da Moskva nije primila nikakav zvaničan zahtev Belorusije za raspoređenje vojske i da bi to bilo moguće samo uz zvaničan zahtev rukovodstve te zemlje.\n"ORUŽJE UGLAVNOM DOLAZI IZ UKRAJINE" Lukašenko teško optužio Zelenskog za krijumčarenje oružja\nLukašenko: Protašević je praktično slobodan i može da ide i da radi svoj posao


Na pitanje Srne da prokomentariše Izetbegovićevu izjavu da su “Srbi loš narod”, Dodik je rekao da mu čestita na iskrenosti koju je konačno pokazao i otkrio kakvi Srbi su prihvatljivi za njega i SDA, samo oni podobni i u službi bošnjačkih interesa.\n– Ja ne mislim da je bošnjački narod loš, naprotiv, dobar su i pomalo nesrećan narod. Nije mi palo na pamet da o narodu sudim na osnovu Bakira Izetbegovića i nekih njegovih prethodnika, koji su zarobljeni u viševekovnoj mržnji prema Srbima i svemu što je srpsko – istakao je Dodik. On je rekao da Izetbegoviću nije mrsko da gospodari Sarajevom u čiji su razvoj decenijama brojni Srbi dali najbolje što su imali, od univerzitetskih profesora do lekara.\nDodik je konstatovao da je Sarajevo ličilo na grad najviše zbog takvih Srba, koje je ideologija Bakirovog oca, a koju Izetbegović mlađi sledi, proterala ili pobila devedesetih godina prošlog veka.\n– Moram da priznam da mi nije jasan mazohizam koji Bakir Izetbegović ispoljava ne dozvoljavajući tim istim, kako kaže, lošim Srbima da napuste BiH. Ili Izetbegović ima nameru da mu ostavimo zemlju i kuće a da svi kolektivno odemo odavde. Taj film neće gledati, to se neće dogoditi, jer sve svoje nosićemo sa sobom, svoje kuće, zemlju i Republiku Srpsku – poručio je Dodik.


Poslednja Folksvagenova buba izašla iz fabrike | Glasnacije.rs\nPoslednji primerak kultne Folksvagenove “bube” izašao je danas iz fabrike te firme u Puebli, u Meksiku, čime je stavljena tačka na više od sedam decenija proizvodnje ovog automobila, prenosi novinar agencije Frans pres.\nUz svirku marijačija i aplauz, automobil metalize plave boje prošao je nekoliko metara ovekovečen kamerama, okružen radnicima iz fabrike gde je proizvedeno 1,7 milion novih automobila marke “buba” od 1997. godine.\n“Grasijas Bitl” (Hvala Bubi) pisalo je na majicama radnika koji su sastavili ovaj poslenji primerak poslednjeg izdanja automobila za sedam sati.\nŠezdeset pet poslednjih “buba” u istoriji, numerisanih od 1 do 65, što odražava 65 godina rada Folksvagena u Meksiku, prodato je preko interneta po ceni od oko 21.000 dolara.\nPoslednja verzija “bube” nema skoro ništa zajedničko sa svojim velikim prethodnikom kojeg je smislio austrijski inženjer Ferdinand Porše. On je bio angažovan da realizuje ideju nekadašnjeg nemačkog diktatora Adolfa Hitlera o “narodnom automobilu”, po uzoru na Fordov “model T” u SAD.\nPoslednji primerak inovirane “bube” iz završne serije od 5.961 automobila završiće u muzeju posle današnjih ceremonija u Puebli kojima se obeležava kraj proizvodnje.


Vlast se pohvalila investicijama na Jahorini i prozvala Nešića za loš put – ASinfo Portal\n18.10.2021. / 8:09\nJAHORINA – Ulaganjima Vlade Republike Srpske od Jahorine je stvoren jedan od najmodernijih ski-centara u Evropi, ali istovremeno ova planina je i investiciona destinacija jer se ulaže više od milijardu KM, izjavili su juče predsjednik Nadzornog odbora i direktor Olimpijskog centra (OC) “Jahorina” Nedeljko Elek i Dejan Ljevnaić.\n“Sa investicijama smo ove godine podigli kapacitet iznad 50 odsto na Jahorini. Nama koji radimo ovdje smiješno zvuče priče da u Republici Srpskoj nema investicija. Zbog toga samo da navedem da je prošle godine direktnih stranih investicija u Federaciju BiH bilo 314 miliona KM, dok je samo na Jahorini jedan privatni investitor uložio 120 miliona KM u hotel. Toliko o odnosu investicija u Republici Srpskoj i FBiH”, rekao je Elek.\nOn je naglasio da su se od početka takozvane krize u avgustu OC “Jahorini” javila tri nova investitora koji će da investiraju više od 100 miliona KM iz FBiH.\n“Dakle iz FBiH dolaze i otvaraju svoje firme u Republici Srpskoj. Kada smo pitali zašto ulažu u Republici Srpskoj dali su konkretne odgovore da je porez na neto plate u FBiH 69,5 odsto, a u Srpskoj 49 odsto. Porez na promet nekretnina u Republici Srpskoj ne postoji, a u FBiH iznosi više od šest odsto i zavisi od kantona do kantona”, pojasnio je Elek.\nTaj ambijent, kako je istakao, stvorila je Vlada Republike Srpske jer niko tu ne bi došao ulagati da nema povjerenje u fiskalnu politiku i postupke Olimpijskog centra.\n“Tako smo došli da imamo najskuplji kvadrat u regionu jer je na Jahorini plac od 500 metara kvadratnih prodat za dva miliona KM. Na zadnjoj licitaciji je kvadrat bio 4.000 KM. Najviše smo ponosni što je Vlada Republike Srpske pored ulaganja u infrastrukturu odlučila da ulaže i u smještajne kapaciteta”, dodao je on.\nElek je kao primjer naveo renoviranje hotela “Partizan” u vlasništvu Vlade Srpske koji će biti kapaciteta 1.000 krevata i zapošljavanje još 150 ljudi.\nLjevnaić je rekao da je današnji sastanak bio u funkciji informisanja srpskog člana Predsjedništva Milorada Dodika o projektima i radovima koji su u toku, kao i o planovima.\n“Gradimo pet novih žičara, dva šestosjeda. Izgradili smo novu stazu koja je pokrivena sistemom za osnježavanje, kao i dječiji poligon, dva ski-lifta tipa sidro u Rajskoj dolini i namjera je da oživimo stazu olimpijskog spusta koja nije radila 30 godina”, naveo je Ljevnaić.\nOn je napomenuo da je urađeno sedam kilometara novog sistema za osnježavanje i rasvjeta staze “Novak Đoković”.\n“Malo je ski-centara u svijetu koji mogu da se pohvale da mogu da koriste ime Novaka Đokovića. Radimo proširenje Olimpijskog bara, a uradili smo novi zip-lajn. To su projekti koji se u normalnim okolnostima grade za tri godine, a mi smo iskoristili šansu koju nam je dao srpski član Predsjedništva i počeli u maju, a planiramo da sve realizujemo do početka sezone”, rekao je Ljevnaić.\nDirektor OC “Jahorina” je napomenuo da bez takve podrške ništa ne bi bilo realizovano napominjući i da se gradi 250.000 novih kvadrata hotelskih kapaciteta.\n“Kada se to pomnoži sa prosječnom prodajnom cijenom od oko 5.000 KM dođemo do milijardu investicija na Jahorinu. Podrška investicijama koju smo dobili je značajna i trudićemo se da budemo lider u regionu što se tiče skijanja i prvi otvorimo sezonu”, rekao je Ljevnaić.\n“Koncerti Toni Cetinski 3. decembra, Haris Džinović 4. decembra, Saša Matić 5. decembra. Tokom decembra ćemo imati više od 20 koncerata do Nove godine. Pored infrastrukturnih projekata puno ćemo ulagati i u ivent marketing kako bi se čulo šta se radi na Jahorini”, dodao je Ljevnaić.\nDodik: Poseban zakon za Jahorinu\nSrpski član Predsjedništva BiH Milorad Dodik izjavio je da će se založiti da Jahorina bude proglašena nacionalnim parkom. Dodik je istakao da činjenica da se tu gradi 250.000 kvadrata raznog smještajnog kapaciteta govori o interesu koji ne smije da stane, ali ne smije da napravi haos od Jahorine ili da bude dio nekih unutarističkih odluka bilo koga.\n“Ovo je najveći poslovni poduhvat. Postoji veliki interes ljudi iz regiona i EU za Jahorinu i zbog toga je potreban njen dalji razvoj”, rekao je Dodik na konferenciji za novinare nakon sastanka sa direktorom Olimpijskog centra “Jahorina” Dejanom Ljevnaićem i predsjednikom Nadzornog odbora Olimpijskog centra Nedeljkom Elekom.\nOvaj poslovni poduhvat je, kako je naveo, takav da bude generator da može da okupi razne usluge i male proizvodnje koje će lokalnom stanovništvu u široj regiji omogućiti da se bavi određenim poslovima.\n“Sve ovo što činimo može da padne na malim sitnicama kao što je upravljanje otpadom ili nekim drugim stvarima, eventualno čišćenje snijega… Prioritet se može jedino propisati zakonom o nacionalnom parku”, rekao je Dodik.\n“Sve dozvole koje su davane ili se daju bez toga apsolutno su na štetu same Jahorine. Mi želimo da se ovdje skijaši dovoze sa raznih destinacija i da putnički saobraćaj bude gotovo izbačen sa planine, zaustavljen na Palama sa gondolom koju treba da izgradimo”, pojasnio je Dodik.\n“A onda padnemo na nekim sitnim razmišljanjima, pakostima, u nekim lokalnim zajednicama, da l`u Trnovu, da l` na Palama, gdje od volje nekog administratora ili šefa koji upravlja komunalnom službom zavisi da li će se nešto ovde raditi. To je neprihvatljivo i nepodnošljivo. Jahorina je poseban centar, ovo je centar visokog turizma, nije priča koja može biti dovedena u pitanje zato što je neko nezadovoljan jer nema prihod koji on hoće”, rekao je Dodik.\nOn je napomenuo da je od Lukavice u jednom dijelu put bio uzak, da se pokušalo nešto uraditi, ali su vidjeli da prethodna uprava “Puteva” pod vođstvom Nenada Nešića, odnosno izvođač radova nije izveo kvalitetno radove za šta treba da se odgovara.


Više od pola BiH građana živi "napolju"\nMasovno iseljavanje i loša demografska situacija u BiH sve više uzima maha. Alarmantni podaci pokazuju da je za deset godina ova zemlja izgubila 250 hiljada radno sposobnih stanovnika.\nAnketa o radnoj snazi koju je za 2018. godinu provela Agencija za statistiku BiH govori da BiH trenutno ima blizu 2,4 miliona radno sposobnih stanovnika, dok je u prije deset godina taj broj iznosio oko 2,6 miliona.\nAnketa je provedena na području cijele Bosne i Hercegovine na reprezentativnom uzorku od 10.647 slučajno odabranih domaćinstava, od kojih je 5.969 iz Federacije BiH, 3.613 iz Republike Srpske i 1.065 iz Brčko distrikta BiH.\nUnija za održivi povratak u Bosni i Hercegovini nedavno je objavila da prema podacima koje oni imaju do oktobra 2017. godine ovu je zemlju napustilo 35.377 osoba, a ukupan broj ljudi koji su otišli iz BiH od 2013. godine je veći 150.000.\nKoliko su podaci alarmanti pokazuju pojedine informacije da je BiH u posljednje dvije godine izgubila 93 hiljade radno sposobnih stanovnika. Od tog broja 50 hiljada ljudi bolju budućnost je potražila u Njemačkoj, podaci su Savezne kancelarije za migracije (BAMF) iz ove zemlje.\nZbog negativnog prirodnog priraštaja i masovnog odlaska njenih građana u inostranstvo, BiH u bi u naredne tri decenije mogla da ostane bez 1,4 miliona ljudi. Naime, projekcija broja stanovnika u Evropi napravljena na osnovu podataka iz više izvora i baza pokazuje da ćemo na razlici broja umrlih i rođenih do 2050. godine osiromašiti za oko 300.000 ljudi.


Markotić i Kvesić čestitali Skautima naslov prvaka - Ljubuški Informativno, kulturno, sportski portal - Ljubuški u srcu\nMarkotić i Kvesić čestitali Skautima naslov prvaka\nRK Izviđač CO novi je prvak Bosne i Hercegovine.\nPovodom nove, a ukupno osme titule najboljeg rukometnog kluba u BiH, gradonačelnik Grada Ljubuškog Vedran Markotić i predsjednik Gradskog vijeća Ljubuški Tihomir Kvesić Skautima su uputili čestitku.\n- Dragi Skauti, iza vas je još jedna teška i uspješna sezona. Sezona koju ste igrali u drukčijim okolnostima negoli ikada ranije, sezona u kojoj ste svojom kvalitetom, trudom, borbenošću i odlučnosti ostvarivali pobjede, vrijedno skupljali bodove te još jednom potvrdili da se najbolji rukomet igra u Ljubuškom.\nU ime Grada Ljubuškog i osobno upućujemo vam najiskrenije čestitke povodom osvajanja naslova prvaka. Hvala vam što ste nas još jednom učinili radosnim i ponosnim i sretno u nadolazećoj završnici Kupa BiH - poručili su Markotić i Kvesić.\nViše u ovoj kategoriji: « Vučić: Mi smo legalisti i prihvaćamo sve odluke Saveza Pogledajte Sportske igre mladih u Ljubuškom [video] »


Saneline rođake zvale Hitnu, pa videle da nema ništa od pomoći?! Braća najavljuju tužbu posle jezive smrti (FOTO) - alo.rs\nAUTOR: T. S. DATUM I VREME: 14.07.2019. 00:19\nAngažovaće uglednu advokatsku kancelariju iz Leskovca\n*Smrt posle ujeda stršljena uznemirila meštane Leskovca\n*U kući u kojoj se tragedija desila bila deca\n*Rođake pritrčale u pomoć, pa zvale brata da dođe svojim kombijem\nNesrećna Sanela Kadrić, rodjena 1981 godine, u leskovačkom romskom naselju Podvorce izgubila je život nakon ujeda stršljena (ili par osa, ukućani nisu znali da preciziraju) u naselju Slavko Zlatanović.\nKako nezvanično saznajemo, a prenosi lokalni veb-portal, nesrećnu Sanelu je ujeo insekt, ili više njih, oko 14 sati, u kući gde su sa njom bila njena deca i deca njenog brata.\nNaselje Slavko Zlatanović, Leskovac, Foto: Alo/T. S.\nKada ju je ujeo insekt ona je bila na terasi, prizemne lepo uređene kuće i vrisnula je nekoliko puta. Deca koja su bila u kući istrčala su i pokušala su da joj pomognu, ali bezuspešno. U pomoć su se uključile rodjake Jasmila i Atdža, koje su doitrčale nakon vriska iz susednih dvorišta, i one su, kažu, nekoliko puta telefonom zvale leskovačku Hitnu pomoć, iz koje je navodno dežurni sa centrale Doma zdravlja preporučio "da one ne paniče, da se pacijentkinja odmori i da će sve to proći"...\nVidevši da od pomoći nema ništa one su pozvale Sanelinog rođenog brata koji je svojim kombijem dojurio u naselje, povezavši sestru put bolnice.\nSanitetsko vozilo Hitne pomoći ih je navodno susrelo, na ulazu u naselje kod romske Crkve u šatoru, te je pacijentkinja prebačena u sanitetsko vozilo iz kombija njenog brata. Po dolasku u Urgentno odeljenje Leskovačkog bolničkog centra dežurni lekari centra su pokušali hitnu reanimaciju Sanele, ali bezuspešno.\nSanelina braća, rođaci, kao i roditelji, misle da su zatajili lekari Hitne pomoći, te najavljuju angažovanje ugledne advokatske kancelarije iz Leskovca i tužbu protivu dežurnih lekara Hitne pomoći iz leskovačkog Doma zdravlja.


Pobednici "Gitarijade" tuže organizatore festivala\nPobednici “Gitarijade” tuže organizatore festivala\nDok članovi travničke grupe „Holographic Human Elementu” tvrde da do danas nisu dobili obećane nagrade, direktor ustanove „Gitarijada” odgovara da su članovi benda postavljali neprimerene uslove i odbijali saradnju.\nDok se u Zaječaru u ustanovi „Gitarijada” uveliko spremaju za novu, 49. rok manifestaciju, ponosni što ove godine na konkursu beleže rekordan odziv mladih bendova, travnički bend „Holographic Human Element”, pobednik prošlogodišnje „Gitarijade”, obratio se javnosti saopštenjem u kojem navodi da ni devet meseci posle takmičenja od obećanih nagrada nije dobio ništa.\n„Ustanova ‘Gitarijada’ odbija da potpiše ugovor sa pobednicima po kojem bi regulisali snimanje i izdavanje albuma, snimanje video-spota i godinu dana marketinške podrške bendu. ‘Gitarijada’ je na konkursu za učešće objavljenom marta 2014. pobrojala nagrade i od čega se sastoje, a to je na konferenciji za novinare objasnio direktor Perislav Ducić, povodom proglašenja polufinalista krajem maja 2014. Nakon 48. „Gitarijade” početkom avgusta 2014. bendu je bilo potrebno dva meseca pokušaja i pismo nezadovoljstva upućeno članovima žirija da samo stupi u kontakt sa direktorom ustanove. Od tada počinje tirada lažnih obećanja i odugovlačenja izmirenja obaveza”, navedeno je u saopštenju koje je u ime grupe potpisao ton majstor i menadžer Darko Saračević.\nPrema njegovim rečima, članovi grupe nisu želeli da uđu u studio bez ugovora niti da razgovaraju o nacrtu izdavačkog ugovora koji im je Ducić ponudio i to tek kada su, kako je naveo, na vlastitu inicijativu došli u Zaječar na sastanak.\n„Ponuđeni nacrt izdavačkog ugovora bio je napisan na jednoj stranici, nije sadržao snimanje video-spota, niti je bilo razrađene pi-ar podrške. Ako danas pokušate da na veb-prezentaciji ‘Gitarijade’ nađete konkurs za učešće bendova na 48. ‘Gitarijadi’ sa nabrojanim elementima nagrada, nećete uspeti. Uklonjen je. Posle neispunjenih obećanja bili smo prinuđeni da u poslednjem trenutku otkažemo studio, producenta, smeštaj i prevoz. Boli činjenica da su ovogodišnji strani izvođači plaćeni više desetina hiljada evra, dok se ‘Gitarijada’ ovako odnosi prema mladom pobedničkom bendu”, naveli su u saopštenju travnički muzičari.\nIz Zaječara je u našu redakciju stiglo saopštenje u kojem direktor Perislav Ducić tvrdi da priča ima i drugu stranu.\n„Bend ‘Holographic Human Element’ iz Travnika pobednik je 48.\n‘Gitarijade’ po oceni stručnog žirija i po tom osnovu ostvario je pravo na pripadajuću nagradu. Međutim, kada su počeli pregovori o realizaciji nagrade, nastali su problemi. Tokom tih pregovora predstavnici benda postavljali su neprimerene uslove i odbijali saradnju, ne poštujući planiranu dinamiku organizatora festivala, budući da je snimanje albuma planirano za početak februara, promocija 14. marta u Domu omladine Beograda, a nastupi benda na turneji tokom aprila 2015”, napisao je Ducić u saopštenju.\nPo njegovim rečima, u najboljoj nameri da nagradu realizuje i sa bendom ipak postigne dogovor, ustanova „Gitarijada” je 8. juna sa udruženjem „H.O. drugačija umjetnost – Alter art” iz Travnika, koju zastupa gospodin Saračević, zaključila ugovor kojim se ovo udruženje obavezuje da obezbedi termin i ostale uslove za snimanje albuma i da master-snimak na odgovarajućem nosaču zvuka isporuči ustanovi „Gitarijada” najkasnije do 30. juna.\n„Nisu nam poznati razlozi za ovakvo reagovanje jednog člana benda u javnosti, i to pre isteka roka za ispunjenje ugovornih obaveza pomenutog udruženja, jer očekujemo isporuku snimka kako bismo nastavili aktivnosti u vezi s izdavanjem i promocijom albuma”, napisao je na kraju odgovora na naše pitanje šta se dešava sa „slučajem prošlogodišnjih pobednika” Perislav Ducić.\nTravničani, međutim, tvrde da Ducić ne govori istinu.\n„Tvrdi da smo odbijali saradnju, postavljali neprimerene uslove i da nismo poštovali dinamiku organizatora. Da su nam odgovarali na poslate poruke i postavljena pitanja, da uporno nisu pokušavali da izbegnu snimanje video-spota, da su na vreme shvatili da smo ozbiljan bend koji bez ugovora neće u studio, dinamika bi bila poštovana.”\nSmatrajući da karijera benda trpi zbog svega što se dešavalo proteklih meseci, momci iz Travnika, naveo je u saopštenju njihov gitarista Adnan Đonlić, sav materijal predali su advokatu i zadovoljenje svojih prava će potražiti sudskim putem.\nbend bruka gitarijada holographic human element perislav ducić prevara travnik tužba ustanova gitarijada


Ramosaj: U interesu Kosova je da Haradinaj bude predsednik - Kosovo Online\n24. Novembar 2020. • 15:49\n"Mi smo kao stranka izrazili svoj stav i ovaj stav je pravedan i razuman, jer bar ja lično smatram da je Kosovu potreban lider koji je razuman, pošten, čovek koji već ima državničku prošlost", rekao je Ramosaj za Kosovo pres.\nRamosaj naglašava da je u interesu svih građana Kosova da Haradinaj bude predsednik zbog, kako je rekao, njegove ozbiljnosti.\n"Iskreno rečeno, Haradinaj može sve i ne može da donese pogrešne odluke za Kosovo", naglasio je Ramosaj.\nBaškim Ramosaj ABK Ramuš Haradinaj predsednik Kosova izbor predsednika\nABK: Ostajemo pri stavu da bi Haradinaj trebalo da bude novi predsednik Kosova\nZamenik predsednika ABK i poslanik Palj Ljekaj ponovio je još jednom stav te političke paritje da na mestu predsednika Kosova vidi isključivo Ramuša Haradinaja, bez obzira na izjave drugih političkih struktura, prenosi Reporteri.\nToljaj: Haradinaj učinio sjajan posao za Kosovo, najbolji je kandidat za predsednika


Opština Bar će od marta sprovoditi još tri evropska projekta - Moj Bar\nOpština Bar će od marta sprovoditi još tri evropska projekta\n14.02.2020\tDrustvo Izvor: mojbar.net\nPrvog marta započinje projekat ECOVINEGOALS koji će se sprovoditi 30 mjeseci, a koji se finansira iz transnacionalnog programa Interreg Adrion. Projekat je okupio deset partnera i devet pridruženih partnera iz Italije, Slovenije, Srbije, Grčke i Crne Gore sa osnovnom idejom da se zaštite autohtone sorte i održivo uzgaja vinova loza. Uloga Opštine Bar, koja u okviru ovog projekta ima budžet od 50.450,00 eura, je u izradi strategija i lokalnih planova dok će opštinski Biznis start-up centar, koji je takođe partner na ovom projektu, organizovati obuke za naše vinogradare.\nPrvi sastanak projektnog tima i kick-off konferencija projekta „FORTITUDE“ zakazani su za 26. i 27. mart, a projekat je odobren okviru programa Interreg IPA CBC Hrvatska – Bosna i Hercegovina – Crna Gora je i sprovodiće ga Opštine Bar i Herceg Novi, Gradovi Banja Luka i Karlovac uz vodeće partnerstvo Tvrđave kulture Šibenik. Budžet Opštine Bar u okviru ovog projekta iznosi 253.597,49 eura od čega je oko 140 hiljada eura namijenjeno za opremanje. Projekat će Starom Baru tokom naredne dvije godine pružiti niz novih sadržaja koji uključuju kompletno opremanje ljetne scene, otvaranje Centra za posjetioce u okviru zgrade Carinarnice, postavljanje taktilne mape, nabavku Herro Mirror-a, organizovanje manifestacije „Noć tvrđava“, pružanje doživljaja virtuelne realnosti uz pomoć novih tehnologija kao i niz drugih aktivnosti. Zahvaljujući novoj digitalnoj koncepciji, posjetioci Starog Bara će imati potpuno novi doživljaj ovog vrijednog arheološkog nalazišta i priliku da dožive Stari Bar onakav kakav je bio u svom punom sjaju.\nU okviru poziva Ministarstva rada i socijalnog staranja, od strane Evopske Komisije i CFCU je odobren projekat „Day care center for elderly – Bar“ čija je ukupna vrijednost 188.428,00 eura. Ovo nije prekogranični projekat već projekat čija se kompletna suma ulaže u opremanje Dnevnog centra za stare koji je u okviru „Karitas“-a. Uz vodeće partnerstvo Karitasa, Opština Bar kao jedini partner na projektu će imati ulogu u licenciranju Dnevnog centra i odvijanju procesa komunikacije tokom trajanja projekta. Budžet projekta koji se odnosi na učešće Opštine je 32.000,00 eura.\nOd maja 2018-e godine uspješno sprovodimo projekat Cross Border Ol koji se finansira u okviru poziva Interreg Italija-Albanija-Crna Gora čija je vrijednost za Opštinu Bar 87.014,50 eura. Sprovođenje ovog projekta će biti završeno u novembru ove godine, a glavni ishodi ovog pojekta će biti turistički valorizovan maslinjak pored Starog Grada u kom se mapiraju i obilježavaju na terenu stare masline, zatim utvrđene najbolje poljoprivredne prakse kao i lokalni strateški dokument.\nKancelarija za upravljanje projektima Opštine Bar je aktivna kod svih otvorenih poziva Evropske Unije, ambasada i ministarstava i u periodu od dvije godine je prijavljeno za finansiranje ukupno 25 projekata : 14 projekata u 2018. godini i jedanaest u 2019. od kojih smo kompletni autori na četiri, a na dva i vodeći partneri.\nProjekat čiji je koncept odobren i koji se još uvijek nalazi u administrativnoj provjeri je „From Hobby to Employment“ sa kojim je Opština Bar aplicirala kao vodeći partner. Prijavljen je u okviru bilaterale sa Albanijom i vrijedan je oko 280 hiljada eura, a njime Opština Bar namjerava da pokrene zapošljavanje žena u proizvodnji suvenira.\nTags Dušan Raičević projekti Vijesti bar\nDo otpisa kamate kroz redovno izmirenje reprograma\nNa putu Podgorica – Bar vozio 165 km/h\nNKT: Od 1. juna dozvoljena okupljanja do 200 ljudi


Lideri ID beže iz Rake zbog bombardovanja ruske aviajcije - 19.11.2015, Sputnik Srbija\nNakon udara koje su izvele ruske Oružane snage, lideri ekstremističke organizacije Islamska države beže iz sirijskog grada Rake. Raka se smatra nezvaničnom... 19.11.2015, Sputnik Srbija\nSticice vas rusi i u iraku\nNakon udara koje su izvele ruske Oružane snage pripadnici NATO-a na terenu, koji pružaju finansijsku i logističku podršku Islamskoj državi, beže iz Rake nazad u Irak.\nvesti, svet, sirija, islamska država\n© REUTERS / Stringer Zastava terorističke organizacije "Islamska država"\nNakon udara koje su izvele ruske Oružane snage, lideri ekstremističke organizacije Islamska države beže iz sirijskog grada Rake. Raka se smatra nezvaničnom „prestonicom“ terorističke enklave.\nPoslednji vapaj ID: Beže prerušeni u žene\n16 Novembar 2015, 21:55\n„Lokalni stanovnici su videli kako vodeći lideri i komandanti ID napuštaju sirijski grad Raku, pošto je grupacija ponela teške gubitke zbog udara ruske avijacije i krstarećih raketa njene Ratne mornarice“, piše iranska agencija Fars.\n„Obaveštajni izvori su potvrdili saopštenja građana o tome da lideri militanata beže iz takozvane prestonice terorističke grupe ID nakon što je stotine njenih militanata bežalo iz grada u sredu“, navodi agencija.\nRanije je agencija Fars saopštila o bekstvu iz Rake u irački Mosul lidera ID.\n20 Novembar 2015, 01:411\n20 Novembar 2015, 14:52


„MADAM BATERFLAJ“ UŽIVO IZ METROPOLITENA\nOve subote, 9. novembra 2019. u 18:55, nastavlja se sezona opera iz Metropolitena uživo u Cineplexx UŠĆE Shopping Center bioskopu. Publika će ovoga puta imati priliku da uživa u izvođenju opere Đakoma Pučinija - „Madam Baterflaj“ - jedne od najizvođenijih opera 20. i 21. veka. Opera govori o životu jedne gejše, Ćo-Ćo-San, poznatije kao Madam Baterflaj, čiju ruku kupuje američki pomorski oficir, Pinkerton i koja se zbog njega odriče svoje vere.\nZbog udaje za Pinkertona, njena porodica je se odriče i ostaje joj samo njen muž. Međutim, on od samog početka ne gaji iste emocije prema njoj i ubrzo posle venčanja odlazi u Ameriku. Madam Baterflaj, koja mu je i rodila sina u međuvremenu, čeka i nada se da će se on vratiti kao što je i obećao. Kada se, posle tri godine, Pinkerton vrati sa svojom američkom suprugom i željom da odvede sina u Ameiku, Madam Baterflaj, očajna, kao jedini način da sačuva svoje dostojanstvo izvržava harikiri.


Djordjević obećao pomoć porodici sa desetoro dece u Medvedji\nBeta 25. avgusta 2019. 15:10\nNajbrojniju porodicu u Opštini Medvedja, koju čine roditelji sa desetoro dece, posetio je ministar za rad, zapošljavanje, boračka i socijalna pitanja Srbije Zoran Djordjević i poklonio im dva lap top računara uz obećanje da će im Vlada Srbije obezbediti bolje uslove za život, saopštilo je danas ministarstvo.\n„Niko u našoj državi ne zaslužuje da živi u ovakvim uslovima i zato ćemo se kao država potruditi da pomognemo da ova deca dobiju potpuno nove uslove za život. Vlada Srbije pružiće podršku i pomoć, ne samo ovoj, već svakoj porodici u Srbiji u skladu sa svojim mogućnostima“, istakao je Djordjević.\nDjordjević je obišao i Centar za socijalni rad u Medvedji, kao i filijalu Nacionalne službe za zapošljavanje, gde je razgovarao o mogućnostima uključivanja mladih u privredne aktivnosti.\nOn je naglasio da će ministarstvo pružiti neophodnu podršku u izradi socijalne karte Medvedje, kao i u podsticanju preduzetništva.\n„Prioritet Vlade Srbije jeste da unapredjenjem uslova za život i rad smanji odlazak mladih i zadrži ih u svojoj zemlji. Preduzećemo sve mere kako bi i u opštini Medvedja pružili mogućnost mladima da žive i rade, budu srećni i zadovoljni i tako grade svoje porodice i u svom mestu zaista imaju bolju budućnost“, naveo je Djordjević.\nPredsednik Opštine Medvedja Nebojša Arsić rekao je da opština poklanja svakom djaku prvaku rančeve i udžbenike, kao i da je obezbedila besplatan prevoz osnovcima i srednjoškolcima.\n„Povećali smo davanja za svako novorodjeno dete 100 odsto. Deca su naše najveće bogatstvo i trudimo se da što više njih zadržimo, odnosno da zadržimo njihove roditelje da ih odgajaju u svojoj zemlji“, istakao je Arsić i dodao i da će za koji dan u djačke klupe u Medvedji sedeti više prvaka nego prošle godine.


PETKOVIĆ IZRAZIO NEZADOVOLJSTVO “Izvjestilac za Kosovo otvoreno lobira za albanske ekstremiste” - Srpskainfo\nDirektor Kancelarije za Kosovo i Metohiju Vlade Srbije Petar Petković ocijenio je da je nevjerovatno da Evropski parlament toleriše da njihov izvjestilac za Kosovo i Metohiju Viola fon Kramon otvoreno nastupa kao lobista najekstremnijih albanskih političkih predstavnika.\nViolu fon Kramon niko nije ovlastio da se miješa u dijalog Beograda i Prištine i iznosi stavove o tome da li je potrebno da neko mijenja ustav ili ne, naveo je Petković.\nPetković je istakao da bi izvjestilac Evropskog parlamenta trebao da tu instituciju izvještava o raznim političkim i društvenim devijacijama, o napadima na ljudska prava nealbanskog stanovništva, kriminalu, korupciji, saopšteno je iz Kancelarije.\n– Ona bi kao izvjestilac trebao da izvještava o glorifikovanju ratnih zločinaca i raznim drugim `neevropskim` pojavama na Kosovu i Metohiji, a ne da otežava sprovođenje sporazuma postignutih upravo uz posredovanje EU – naveo je Petković.\nOn je podsjetio da je Priština dužna da poštuje sporazume potpisane u Briselu, i da svoje pravne akte uskladi sa dogovorima o zajednici srpskih opština, kako bi ona imala sve definisane nadležnosti.\n– Ako Fon Kramonova misli da je nepoštovanje dogovora evropsko i demokratsko ponašanje, onda to mnogo govori o njoj, ali i instituciji kojoj pripada, a koja joj dozvoljava da honorarno lobira za albanske separatiste u Prištini – rekao je Petković.\nPolitika AlbanijaKosovoPetar Petković


Dragan ČAvić - 1\nČavić: Građanima potreban mir\n05. 08. 2018 17:14\nBANJALUKA - Predsjednik NDP-a, Dragan Čavić, rekao je da su građanima potrebni mir i poštenje i društvo u kojem će svi vjerovati u bolje sutra.\nNDP u kampanju pod sloganom "Tri koraka za bolju Srpsku"\n04. 08. 2018 16:02\nBANJALUKA - Narodni demokratski pokret (NDP) u izbornoj kampanji nastupiće pod sloganom "Tri koraka za bolju Srpsku", odlučeno je na sjednici Predsjedništva stranke, koja je danas održana u Banjaluci.\nČavić nakon razgovora sa Lepirom o slučaju "Dragičević": Dobio sam tražene informacije\n04. 07. 2018 11:20\nBANJALUKA - Narodni poslanik Dragan Čavić rekao je da je upravo o slučaju "Dragičević" razgovarao sa Želimirom Lepirom, glavnim banjalučkim okružnim javnim tužiocem, te da je od njega dobio tražene informacije.\n02. 07. 2018 21:57\nGovedarica: Osnovna potreba naroda je da osjeti da je ravnopravan\n25. 06. 2018 22:07\nPRIJEDOR - Predsjednik SDS-a Vukota Govedarica rekao je da je osnovna potreba naroda da osjeti da je ravanopravan i da postoji pravda.\n15. 06. 2018 22:03\n04. 06. 2018 12:37\nČavić: Sutra potpisivanje koalicionog sporazuma Saveza za promjene\n03. 06. 2018 12:51\nBANJALUKA - Predsjednik NDP-a Dragan Čavić najavio je da će sutra biti potpisan koalicioni sporazum partija okupljenih u Savez za promjene.\n01. 06. 2018 13:15\nČavić: Vlast krši zakon odlukama od zaduženjima\n16. 05. 2018 13:34\nBANJALUKA - Poslanik NDP-a Dragan Čavić upozorio je danas da izmjena Odluke o dugoročnom zaduživanju RS za 2018., koje bi sa 477 miliona trebalo biti povećano na iznos do 540.126.000 KM, nije u skladu sa Zakonom o budžetskom sistemu, kao ni predloženi rebalans entitetskog budžeta.


Odbojka: Novo ime korektor Miroslav Mirković - Portal Moj Bečej - Bečejske opštine iz ugla građana!\nOdbojka: Novo ime korektor Miroslav Mirković\nOdbojkaši Bečeja najavlju i uspešno proleće\nOdbojkaši Bečeja su odigrali jesen za nezaborav, a kakvo će proleće biti ostaje da se vidi. Nastavak drugoligaške sezone počinje drugog febrarskog vikenda, a prvi rival je Proleter iz Zrenjanina. Podsećanja radi, momci sa Tise su jesenas savladali maksimalnim rezultatom 3:0 Banaćane kraj Begeja, pa je razumljivo što su i sada favoriti.\n-Ozbiljno smo ušli u aktuelnu sezonu, jesen završili bez poraza i želja nam je da u istom stilu nastavimo, kratak i jasan je mladi trener Bečejaca Veselin Džigurski. S pripremama smo počeli odmah posle Božića, što znači da vredno radimo mesec dana i verujem da ćemo spremno dočekati nastavak sezone. Naravno, očekujem pobedu protiv Zrenjaninaca.\nPrimećeno je da uz ime Veselina Džigurskog nije igrač-trener, već samo trener. S razlogom. Ponajbolji igrač Bečejaca zbog povrede ramena neće biti u kombinaciji do kraja sezone, što znači da će se maksimalno posvetiti samo trenerskom poslu. To je razlog što je u aktuelnom zimskom prelaznom roku angažovan korektor Miroslav Mirković, koji je prošao kompletnu školu našeg najboljeg kluba i višegodišnjeg šampiona Vojvodina NS Seme, a jesenas je nosio dres prvoligaša Novog Sada. Važna stvar je da niko nije napustio klub, što bi trebalo da znači da će Bečej u nastavku biti još jači.


Traže prelevmane na povrće iz uvoza\nFoto: N.N. | Traže prelevmane na povrće iz uvoza\nNikolina Aleksić, Danko Damjanović 16.12.2020 08:30\nLAKTAŠI, SARAJEVO - Udruženje povrtara Republike Srpske obratilo se Staši Košarcu, ministru spoljne trgovine i ekonomskih odnosa BiH, sa prijedlogom za uvođenje sezonskih prelevmana na pet povrtarskih kultura.\nU dopisu koje su poslali Košarcu, a koji je u posjedu "Nezavisnih", zahtijeva se uvođenje sezonskih prelevmana na uvoz krompira, a koji bi bili na snazi od 1. juna 2021. do 30. marta 2022.\nPrelevmani bi se, ukoliko se izađe u susret povrtarima, odnosili i na lubenice, i to od 1. jula 2021. do 1. septembra te godine.\nTakođe, povrtari traže prelevmane i na uvoz luka i to od 1. juna 2021. do 30. marta 2022, uvoz krastavca od 1. juna 2021. do 30. septembra te godine, i na uvoz paprika od 1. avgusta 2021. do 30. novembra te godine.\nBranko Mastalo, predsjednik Udruženja povrtara RS, navodi da su poslali zahtjev Ministarstvu kako bi se zaštitila domaća proizvodnja.\n"Potrebno je uvesti sezonske prelevmane kako bi se smanjio uvoz povrća koje je manje kvalitetno u odnosu na naše. Važno je da zaštitimo naše proizvođače, jer bi samim tim i naši potrošači imali zdravo povrće", rekao je Mastalo za "Nezavisne novine".\nU zahtjevu, koji je poslao Košarcu, Mastalo navodi da su tržišne cijene povrća tokom godine ispod praga rentabilnosti te da, uprkos tako niskim cijenama, povrtari imaju višak neprodatog povrća, što je posljedica uvoza prethodnih godina, a ove godine je, osim uvoza, na situaciju uveliko uticao i virus korona.\n"Pandemija izazvana virusom korona napravila je ogromnu štetu po ekonomiju RS i BiH, a oblast privrede koja je među najviše pogođenima je svakako poljoprivreda, pa samim tim i povrtarstvo", navodi se u dopisu poslatom Košarcu.\nOd Košarca su zatražili da primi predstavnike Udruženja povrtara RS na sastanak do 21. decembra, kako bi ga upoznali sa problematikom s kojom se susreću.\nIz Ministarstva spoljne trgovine i ekonomskih odnosa BiH za "Nezavisne" su potvrdili prispijeće zahtjeva i kažu kako je Košarac otvoren za dijalog sa poljoprivrednim udruženjima.\n"Ministar Košarac u potpunosti je opredijeljen za otvoreni dijalog sa predstavnicima poljoprivrednih udruženja iz RS i FBiH, uključujući i Udruženje povrtara Republike Srpske, o pitanjima i problemima sa kojima se domaći poljoprivrednici suočavaju", naveli su iz ovog ministarstva.\nKao dodaju, biće organizovan sastanak sa povrtarima.\n"Ministar Košarac će u narednih desetak dana održati sastanak sa predstavnicima Udruženja povrtara Republike Srpske, na koji će biti pozvani i predstavnici resornog entitetskog ministarstva", poručuju iz Ministarstva.\nPovrtari podsjećaju da su i ove godine, kao i prethodnih godina, ukazivali na problem stvaranja viškova povrća koje je, kako tvrde, zaoravano i završavalo je na deponijama.\nPodijelili 16.000 strukova rasada


TI BiH podnio tužbu protiv MUP RS zbog skrivanja informacija u upotrebi sile u Banjaluci - Gerila\nTransparency International u Bosni i Hercegovini (TI BiH) podnio je tužbu protiv Ministarstva unutrašnjih poslova Republike Srpske (MUP RS) zbog nedostavljanja izvještaja policijskih službenika o upotrebi sile na dane kada su u Banjaluci bila okupljanja građana protiv policijske brutalnosti i sa ciljem izražavanja podrške porodici ubijenog studenta Davida Dragičevića, saopšteno je danas iz ove organizacije.\nFOTO: Elvir Padalović (BUKA)\nKrajem prošle godine u javnost su dospjeli mnogobrojni snimci iz kojih se vidi kako policijski službenici primjenjuju silu prema građanima Banjaluke zbog čega je TI BiH već podnio krivičnu prijavu Okružnom javnom tužilaštvu u Banjaluci.\nMUP RS, u svojoj odluci kojom odbija pristupa informacijama, tvrdi da ne postoji javni interes kojim se može opravdati da javnost ima uvid u policijske izvještaje o upotrebi sile, iako su o kritičnim događajima kada je primjenjena sila izvještavali brojni domaći, regionalni i svjetski mediji. TI BiH je u svojoj tužbi istakao da od izvještaja o upotrebi sile zavisi eventualno pokretanje disciplinskih postupaka protiv policijskih službenika, te da u okolnostima pojačanih kritika na rad Policije i MUP-a RS u interesu je samog Ministarstva da se objave svi izvještaji.\nU tužbi je posebno istaknuto da su izvještaji o upotrebi sile u vezi sa brojnim tvrdnjama građana i aktivista koji su javno svjedočili da je prema njima upotrebljena prekomjerna sila, te da je pred Ombudsmanom pokrenuto više predmeta koji se tiču rada Policije RS. Protesti u Banjaluci su bili praćeni širom zemlje, pa su se u više gradova u zemlji i regionu održali skupovi podrške građanima Banjaluke. TI BiH ističe da se decembarski događaji u Banjaluci moraju istražiti kako bi se sankcionisali svi službenici koji su prekoračili svoja ovlašćenja, a javnost ima pravo uvida u rad Policije jer je i u zakonu prepoznata kao jedan od neposrednih kontrolora.\nRelated tags : banjaluka David Dragičević davor dragičević Policija Republike Srpske


U SDS-u šokirani zbog presude Karadžiću: Srbima udaraju trajni pečat odgovornosti za rat – inmedia.ba\n0 20 Marta, 2019 16:05\nSrpska demokratska stranka presudu Haškog tribunala Radovanu Кaradžiću, kao i prethodnu koja je izrečena u prvostepenom postupku, smatra neutemeljenom i skandalozno nepravednom.Кada je Haški tribunal u pitanju, stav Srpske demokratske stranke, kako su rekli, ostaje nepromijenjen.\n“On je prevashodno politička institucija čiji je formalni cilj procesuiranje najtežih ratnih zločina na tlu bivše Jugoslavije, a suštinski – nastavak satanizacije srpskog naroda. Drakonskim kaznama srpskim oficirima i političkim liderima, nastoji se udariti trajni pečat odgovornosti Srba za građanski rat u bivšoj Jugoslaviji.\nTendencija da se presuda Radovanu Кaradžiću politički zloupotrijebi kao presuda srpskom narodu i Republici Srpskoj, neće umanjiti ustavnu i političku poziciju Republike Srpske, garantovanu Dejtonskim mirovnim sporazumom, niti doprinijeti pomirenju naroda u Bosni i Hercegovini”, istaknuli su.\nHaški tribunal, kaže se, nepravednim i unaprijed skrojenim presudama omogućava nakaradno tumačenje historije za buduće generacije i otvara prostor za trajne nesuglasice i potencijalne sukobe.\nPolitički motivisane presude, dodaju, neće umanjiti tragediju koja je zadesila sve narode BiH zahvaćene ratnim sukobom, niti će umanjiti bol za nevinim žrtvama.


BRKIĆ: POTREBNO NASTAVITI ODNOS BIH I NATO-A KAKAV JE MOGUĆ | Hayat.ba\nKomisiju sačinjava 21 član koji su predstavnici institucija BiH iz tri konstitutivna naroda, a sve odluke unutar Komisije trebale bi se donositi na temelju konsenzusa kako bi trebao biti i donesen dokument koji predstavlja pravni okvir za saradnju s NATO-om – Program reformi.\nAko pogledamo dalje vidi se da cijeli prostor jugoistočne Evrope zapravo čine zemlje članice NATO-a. Veoma je važno da NATO nikada od BiH nije ultimativno tražio u kontekstu promjene statusa nego je naglašavano da će se poštovati ono što se unutar BiH dogovori – podvukao je Brkić.\nKada će BiH postati članica NATO-a i hoće li uopće pitanje koje je pred nama i vjerovatno će ga donijeti neka nova garnitura političara. U ovom trenutku je važno ne zatrovati prostor saradnje koji postoji između BiH i NATO-a bespotrebnim jalovim pričama – podvukao je.\nTakođer je podsjetio da su u skladu sa Strategijom vanjske politike BiH koja je definirana 2018. godine članstvo u Evropskoj uniji i NATO-u vanjskopolitički ciljevi BiH, a on kaže da nema dilemu o punopravnom članstvu u BiH u NATO-u, ni on ni stranka koju predstavlja (Hrvatska demokratska zajednica – HDZ).\nPoenta je da trebamo doći do odluke o tome na temelju konsenzusa unutar BiH da postoji saradnja i da ona ne bude blokirana ili na margini vanjskopolitičkih prioriteta BiH. Zbog toga je potrebno nastaviti odnos BiH i NATO-a kakav je moguć – dodao je.\nFormiranje Komisije i slanje Programa reforme 2020. godine u Brisel je konsenzusom donijeta odluka Vijeća ministara te će iskren i pravi prijatelj podržati ono što se unutar BiH dogovori. Na kraju na to nas pozivaju svi i naglašavaju da niko neće doći sa strane i nametnuti nešto nego je potreban dugoročan i održiv dogovor unutar BiH – pojasnio je Brkić.\nRuska Federacija je jako važan energetski partner BiH, kao i u našoj završnoj fazi pregovara članstva BiH u Svjetskoj trgovinskoj organizaciji, ali je i važno tržište za izvoz bh. proizvoda. Moramo voditi računa o tome šta je interes BiH i kako njega sačuvati u poznatim globalnim pozicijama – dodao je.\nOptimist sam da politika otvorenih vrata koja se pokazala kao pozitivna politika NATO-a, kao i politika proširenja EU ima svoju perspektivu. Podsjetit ću da je prošle godine u izazovnom periodu Sjeverna Makedonija postala članicom NATO-a – kazao je Brkić.


Naredba o privremenoj zabrani rada svih ugostiteljskih objekata i zabrani prodaje, kao i točenja alkoholnih pića za 14. maj | Banjaluka.net\nNaredba o privremenoj zabrani rada svih ugostiteljskih objekata i zabrani prodaje, kao i točenja alkoholnih pića za 14. maj\nNa zahtjev Štaba obezbjeđenja Ministarstva unutrašnjih poslova Republike Srpske, gradonačelnik Banjaluke Slobodan Gavranović donio je Naredbu o privremenoj zabrani rada svih ugostiteljskih objekata i zabrani prodaje, kao i točenja alkoholnih pića na područja grada Banjaluke za 14. maj, u vremenu od 00.00 do 20.00 časova.\nU navedenom periodu, Naredbom se privremeno zabranjuje rad svim ugostiteljskim objektima, dok se ugostiteljskim objektima smještajnog tipa (hoteli, hosteli i sl.) zabranjuje točenje alkoholnih pića, na cijelom području grada Banjaluke.\nNaredbom se zabranjuje i prodaja alkoholnih pića u svim drugim objektima koja vrše prodaju alkoholnih pića (prodavnice, radnje, marketi, dragstora i sl.), na cijelom području grada Banje Luke.\nOvu Naredbu gradonačelnik je donio na zahtjev Štaba obezbjeđenja Ministarstva unutrašnjih poslova Republike Srpske, čiji je zadatak da izvrši nesmetano održavanje javnog skupa – protesta na prostoru Parka „Mladen Stojanović“, te javnog skupa – mitinga na Trgu Krajine, koji će biti održani 14. maja 2016. godine.\nKontrolu izvršenja zadataka iz Naredbe – obavljaće Odjeljenje za inspekcijske poslove i Odjeljenje komunalne policije Gradske uprave Grada Banjaluka, uz asistenciju pripadnika Ministarstva unutrašnjih poslova Republike Srpske, Centar javne bezbjednosti Banjaluka.


PUTIN UPOZORAVA AMERIKU: Čuvajte se bumerang efekta\nPUTIN UPOZORAVA AMERIKU: Čuvajte se bumerang efekta\nRuski predsednik Vladimir Putin upozorio je da će američke sankcije dovesti odnose sa Rusijom „u bezizlaznu situaciju“.\nObraćajući se novinarima tokom posete Brazilu, Putin je kazao da tek treba da vidi detalje najnovijih američkih sankcija da bi razumeo njihov pun obim, preneo je Rojters.\nOn je takodje naveo da će sankcije koje su zavele SAD narušiti i interese vodećih američkih kompanija u energetskom sektoru pošto takve mere obično imaju „bumerang“ efekat.\nPrethodno su agencije javile da je američki spisak sankcija u sredu proširen imenima novih ruskih funkcionera i vodećih ruskih kompanija i banaka.\nMinistarstvo finansija SAD saopštilo je da su znatno proširene sankcije Rusiji zbog Ukrajine, obuhvatajući mere usmerene na rusku namensku industriju, energetske kompanije i finansijske institucije.\nTako su se na „crnoj listi“ našle korporacija „Almaz-Antej“ i koncern „Kalašnjikov“, „Ižmaš“, „Bazalt“, „Uralvagonzavod“, kompanije „Novatek“, „Rosnjeft“, „Vnješekonombank“ (VEB) i „Gazprombank“, „Feodosijska naftna kompanija“, koncern radioelektronske tehnologije KRET, kompanija „Sazvezdje“, prenele su ruske agencije.\nLideri EU takodje su se dogovorili da pooštre sankcije Moskvi zbog krize sa Ukrajinom, uključujući i meru da budu kažnjene one ruske firme povezane sa aktvnostima kojima se destabilizuje Kijev.\nNa meti ovih mera naćiće se „pojedinci ili firme koje aktivno pružaju finansijsku podršku ili materijal Rusima koji donose odluke i odgovorni su za aneksiju Krima ili destabilizaciju istočne Ukrajine“, navodi se u saopštenju, prenosi AFP.\nopet ista priča ,prije svi protiv Srbije a sada svi protiv Rusije ,provokacija i izazivanje rata,a Kina i ostale države ćute dok ne dođu na red,,,\nneznam i pitam se jedno ko su oni da oni nekom zavode sankcije dokle vise da okupator -krvnik sveta cini zla svetu i svet nevidi to pitam se bravo putine sa kinom im pokazite ko je dolazeci vladar sveta z anarednoh 100 godina


Gutereš: Podrška građanima i Đukanoviću da se sačuva jedinstvo zemlje | Kodex.ME\nĐukanović i Gutereš, Foto: Služba za informisanje predsjednika Crne Gore\nGutereš: Podrška građanima i Đukanoviću da se sačuva jedinstvo zemlje\nPredsjednik Crne Gore Milo Đukanović razgovarao je sa generalnim sekretarom Ujedinjenih nacija Antoniom Guterešom.\n23. 09. 2021 - 08:19 Autor: M. B.\nĐukanović je zahvalio na ponovnom susretu, drugom u relativno kratkom vremenu, što potvrđuje kvalitet odnosa Crne Gore i UN.\n"Održavanje generalne debate uliva uvjerenje da je multilateralizam živ i da će svijet biti u stanju da odgovori globalnim izazovima, što je od izuzetne važnosti imajući u vidu prenaglašenost sumnji koje su prema multilateralizmu prevladavale u posljednjih nekoliko godina", ocijenio je Đukanović.\nZahvalio je generalnom sekretaru na podršci koja je u velikoj mjeri doprinosila demokratizaciji Crne Gore i ostvarenju ključnih vanjskopolitičkih rezultata u prethodnim godinama, članstvu u NATO i napretku u pregovaračkom procesu sa EU.\nGeneralni sekretar Gutereš je izrazio zadovoljstvo novim susretom sa Predsjednikom Crne Gore u sjedištu UN-a u Njujorku.\nUpoznat sa izazovima sa kojima se Crna Gora nedavno suočila, iskazao je podršku ličnim naporima Predsjednika Crne Gore i naporima građana, uz najbolje želje da će biti u mogućnosti da se sačuva jedinstvo zemlje.\nPotvrdio je odličnu saradnju Crne Gore i Ujedinjenih nacija, i poželio dalji uspjeh u borbi protiv Covid-19, klimatskih promjena i dostizanju ciljeva održivog razvoja.\nSagovornici su razmijenili mišljenja o prilikama u regionu. Izrazili su saglasnost u pogledu važnosti uloge EU na Zapadnom Balkanu i potrebe integracije zemalja regiona. U tom kontekstu prepoznate su prednosti snažne podrške EU proevropskim snagama u cilju demokratizacije i stabilnosti regiona.


Novavaks je saopštila da je u trećoj fazi kliničkih ispitivanja njena vakcina protiv Kovida-19 pokazala efikasnost od 89,3 odsto (Foto: STRF/STAR MAX/IPx)\nAmerička biotehnološka kompanija Novavaks (Novavax) objavila je u ponedeljak da rezultati faze 3 kliničkih ispitivanja pokazuju da je njena vakcina protiv Kovida-19 efikasna u više od 90 odsto slučajeva u sprečavanju bolesti i da pruža dobru zaštitu od različitih sojeva virusa.\nU saopštenju kompanije navodi se da je u studiji učestvovalo 29.960 učesnika sa 119 lokacija u SAD i Meksiku, sa naglaskom na uključivanje predstavnika što različitijih zajednica i demografskih grupa najteže pogođenih bolešću.\nDok je potražnja za vakcinama protiv Kovida dramatično opala, potreba za više vakcina širom sveta i dalje je velika, budući da mnoge zemlje u razvoju tek pokreću programe vakcinacija ili ih još nisu započele.\nVakcina Novavaks, koja se lako transportuje i čuva, trebalo bi da odigra značajnu ulogu u povećanju zaliha vakcina u zemljama u razvoju. U intervjuu za agenciju Asošijeted pres, direktor Novavaksa Stenli Erk izjavio je:\n"Mnoge od naših prvih doza biće poslate zemljama sa malim i srednjim primanjima, i to je naš početni cilj".\nGlavni savetnik Bele kuće za pandemije dr Entoni Fauči izjavio je za Vašington post da je vakcina "zaista veoma impresivna", rekavši da je na istoj ravni sa najefikasnijim vakcinama razvijenim tokom pandemije.\n"Veoma je važno za svetsku populaciju da ima visoko efikasnu vakcinu koja se u ispitivanjima pokazala veoma dobrom i bezbednom", ponovio je Fauči.\nKompanija planira da podnese zahtev za dozvolu od regulatora u trećem tromesečju ove godine, kada se završe finalne faze procesa kvalifikacije i potvrde da su svi standardi sa aspekta hemijskog sastava, proizvodnje i kontrole - zadovoljeni.\nNakon što dobije dozvolu regulatornih tela, Novavaks najavljuje da je na putu da ostvari proizvodni kapacitet od 100 miliona doza mesečno do kraja trećeg tromesečja, i 150 miliona doza mesečno do kraja 2021.


U Beogradu je juče gradonačelnik Jasmina Palurović sa ministarkom bez portfelja prof. dr Slavicom Đukić Dejanović potpisala Ugovor o sufinansiranju mera populacione politike jedinica lokalne samouprave Republici Srbiji u 2020. godini.\nNa osnovu javnog poziva Grad Кruševac je konkurisao sa projektom izgradnje fiskulturne sale u OŠ „Кnez Lazar“ u Velikim Кupcima.\nStručna komisija je prihvatila i odobrila projekat u ukupnom iznosu od 18.910.235,34 din. Učešće Ministarstva je 15.771.136,27 din., a grad Кruševac učestvovaće sa 3.139.099,07 din.\nMinistarka Slavica Đukić Dejanović upoznala je prisutne kroz prezentaciju sa dosad urađenim kao i sa planovima za naredni period. „Ove godine smo izdvojili 650 miliona dinara i odobrili smo 88 projekata.\nTrudili smo se da prođu najbolji projekti, bez obzira na veličinu jedinice lokalne samouprave, jer želimo ravnomeran razvoj svih delova Srbije. Takođe, raduje nas i podatak da se 245 beba rodilo više nego u januaru 2019.“.\nU ime jedinica lokalne samouprave koji su dobilisredsta zahvalili su se čelnici Sombora, Čačka i Negotina.\nTag Jasmina Palurović ugovor


Ponudite posao, privremen ili stalan, za građane ugrožene trenutnom situacijom - PressLider.rs\n5. aprila 2020. 5. aprila 2020. Marina Trmčić\t0 Comments Čačak, covid-19, Grupa za podršku, poslovni oglasi, Vanredna situacija\nČačak – Usled aktuelne vanredne situacije dosta građana je sprečeno da obavlja svoje poslove, čime se kvalitet života i egzistencija osetno narušava. Sa druge strane, poslodavci su takođe suočeni sa izazovima poslovanja u datim okolnostima, gde je potrebno promeniti način poslovanja i prilagoditi se vanrednim okolnostima.\nNaša zamisao kao neformalne grupe građana okupljene usled krizne situacije je da olakšamo potražnju poslova kroz sumiranje ponuda na jednom mestu i stvaranjem privremene platforme za ponudu i potražnju poslova koja će biti dostupna svima i laka za pretragu.\nS toga, molimo sve zainteresovane poslodavce da pošalju poslovne ponude na covid19grupazapodrsku@gmail.com sa osnovnim informacijama o poslu i da li se posao obavlja od kuće ili ne, a mi ćemo se potruditi da ponude stignu do što šireg broja ljudi.\nNadamo se da će akcija uroditi plodom i da ćemo na ovaj način olakšati prevazilaženje vanredne situacije na što bezbolniji i humaniji način.\nNeformalna grupa građana trenutno organizuje volontere preko Fb grupe\nCacak COVID-19 Grupa za Podrsku\nhttps://www.facebook.com/groups/198404104781127/ ) u koju se mogu učlaniti svi zainteresovani da pomognu.\nGrupa za Podršku, Čačak\n← Radni tim: Smrt našeg sugrađanina stavlja poseban teret na sve nas\nJoš 284 pozitivnih, ukupno 1.908, preminulo još sedam ljudi →


Saslušani kandidati za ambasadore u Crnoj Gori, Srbiji, Albaniji i BiH\nPred Odborom za spoljnu politiku Senata SAD, održan je pretres na kome su svjedočili kandidati za ambasadore u četiri zapadnobalkanske države – Crnoj Gori, Srbiji, Albaniji i Bosni i Hercegovini.\nKandidat za ambasadora u Srbiji, dr Kameron Manter rekao je da očekuje da po preuzimanju mandata u Srbiji sa demokratskim vlastima i narodom Srbije sarađuje kako bi se prevazišlo naslijeđe nedavne prošlosti i država integrisala u evroatlanske strukture.\nPomenuo je, u svom svjedočenju, poboljšanje saradnje Beograda i Haga, naglasivši kako su još četvorica optuženih na slobodi, među kojima Radovan Karadžić i Ratko Mladić, što – kako je rekao – znači da posao Srbije nije završen.\nSAD će, kazao je Manter, nastaviti da podržavaju demokratsku tranziciju Srbije u kojoj se mora pojačati borba protiv korupcije kako bi se osigurao nastavak privarizacije bez lošeg uticaja politike.\n“Imanentno rešavanje statusa Kosova predstavlja izazov sa kojim ćemo se, zajedno sa prijateljima, suočiti. Nezavisnost Kosova donijeće stabilnost i Srbiji i regionu”, kazao je Manter.\nDodao je da je jaka i u zapadne integrisana Srbija kao partner – interes Sjedinjenih Država, te da će, ukoliko bude potvrđen Srbiji u ime Vašingtona “nuditi nadu u bolje sjutra, saopštavajući očekivanja vrlo jasno i odlučno”.\nRoderika Mura, koji od 2004. obavlja dužnost zamjenika ambasadora SAD u Beogradu, predsjednik Buš predložio je za prvog američkog ambasadora u najmlađoj članici svjetske organizacije. Svjedočeći na Kapitol Hilu, Mur je rekao da se Crna Gora od proglašenja nezavisnosti Crna Gora etablirala kao solidan partner i prijatelj Sjedinjenih Država i da će njegov prioritet biti jačanje tog partnerstva, koje je u nacionalnom interesu SAD.\nMur je ocijenio da je Crna Gora nakon mirno sprovedoenog referenduma, dinamična demokratija predana vrijednostima koje Amerika dijeli sa svojim saveznicima i da, iako mala po veličini, može da bude značajan partner Vašingtona u globalnoj areni – u ratu protiv terorizma i kao potencijalna članica EU i NATO.\n“Prosperitetna i demokratska Crna Gora biće ključni saveznik u jačanju stabilnosti na nemirnom Balkanu”, rekao je Mur pohvalivši politku dobrosusjednkih odnosa, snažan ekonomsiki rast i ekonomski bum u turizmu i na tržištu nekretnina na jadranskoj obali.\nGovoreći o izazovima, Mur je ukazao na krhkost mlade demokratije u kojoj se mora učvrstiti vladavina prava i pojačati borba protiv korupcije i organizovanog kriminala.\nKao zemlja u kojoj etničke zajednice žive skladno Crna Gora može da učini i više kako bi bila model multikulturne harmonije u regionu u kome još postoje podjele po etničkim linijama, kazao je Mur.\nUkoliko bude potvrđen za ambasadora, rekao je da će raditi na tome da se valorizuje plodno tle za razvoj biletarlnih odnosa,\n“Velika je šansa da se već sada za decenije koje predstoje, ukorijeni snažno prijateljstvo naših naroda”, kazao je Mur.\nPred Odborom za spoljnu politiku, na pretresu, kojim je predsjedavao senator Barak Obama, pojavili su se i kandidati za ambasadore u Albaniji i BiH - Džon Viters i Čarls Ingliš. Nakon današnjeg pretresa odnor bi trebalo da da preporuku svakom od kandidata, nakon čega bi njihove nominacije morao da potvrdi Senat u punom sazivu.\nU kanceleriji predsjedavajućeg spoljnopolitičkog odbora, senatora Džozefa Bajdena rečeno nam je da bi kandidati preporuku mogli da dobiju već tokom naredne dvije sedmice, a da se potvrda u Senatu očekuje svakako prije pauze, koja počinje na Dan nezavisnosti 4. jula.


Podgorica: Obdukcija će utvrditi razlog smrti dvomjesečne bebe - PORTAL REVIJE FOKUS\nPodgorica: Obdukcija će utvrditi razlog smrti dvomjesečne bebe\n“Riječ je o bebi kod koje su, u prenatalnom periodu, dijagnostifikovani urođeni srčani problemi zbog kojih je i nakon rođenja bila na bolničkom liječenju 17 dana. Beba je bila COVID pozitivna, sa blagim simptomima, bez temperature i bez upale pluća, što je ustanovljeno prilikom ranije hospitalizacije u Institutu za bolesti djece Kliničkog centra Crne Gore”, piše u saopštenju\nU zajedničkom saopštenju Zavoda i Instituta za javno zdravlje navodi se da polučasovna reanimacija tima HMP na licu mjesta nije dala rezultat, prenose “Vijesti”.\n“Riječ je o bebi kod koje su, u prenatalnom periodu, dijagnostifikovani urođeni srčani problemi zbog kojih je i nakon rođenja bila na bolničkom liječenju 17 dana. Beba je bila COVID pozitivna, sa blagim simptomima, bez temperature i bez upale pluća, što je ustanovljeno prilikom ranije hospitalizacije u Institutu za bolesti djece Kliničkog centra Crne Gore”, piše u saopštenju.\nDodaju da je beba, nakon dolaska na kontrolu početkom ove sedmice, preventivno zadržana u bolnici i nakon toga, sa urednim nalazima, otpuštena na kućno liječenje.\n“Neposredni uzrok smrti biće ustanovljen nakon rezultata sudsko medicinske obdukcije”.\nPrethodna priča Porodica Abazović od sredstava koja su bila namijenjena za liječenje njihovog sina kupila skener za ulcinjski Dom zdravlja\nSledeća priča Ljubav na seoski način: "Ma, rek’o, kakva goveda, šta bidne! Neka idu, da odo’ da se ženim!" (VIDEO)\nUhapšen napadač na podgoričkog inspektora: Drobnjak uspio da fotografiše razbojnika\ndrdrago\tNovember 11, 2017


Dan Interenet domena Srbije – DIDS 2012 – Personal magazin\nU organizaciji Registra nacionalnog internet domena Srbije (RNIDS), 22. marta, u Hotelu “Moskva” u Beogradu, biće održan skup Dan internet domena Srbije – DIDS 2012. Ovo je treća godišnja konferencija…\nU organizaciji Registra nacionalnog internet domena Srbije (RNIDS), 22. marta, u Hotelu “Moskva” u Beogradu, biće održan skup Dan internet domena Srbije – DIDS 2012. Ovo je treća godišnja konferencija o razvoju Interneta, kako u svetu, tako i na .RS i .SRB domenskim prostorima Srbije.\nCelodnevni program DIDS-a, pored IT profesionalca, internet provajdera i ovlašćenih registara, okupiće i ostale korisnike Interneta, koji imaju priliku da saznaju više o aktuelnim temama na internet prostoru Srbije i globalnom nivou. Ove godine svoja iskustva, stavove i projekte posetiocima Konferencije predstaviće 25 govornika iz zemlje i sveta.\nKljučne teme ovogodišnjeg DIDS-a su i težnja država da preuzmu kontrolu nad Internetom i koliko je otvorenost Interneta i sloboda korišćenja ugrožena inicijativama poput ACTA. Takođe, dobićemo odgovore i na pitanja kako će novi domeni najvišeg nivoa, poput .cocacola ili .beograd, uticati na razvoj Interneta i da li domeni na lokalnom pismu (arapskom, ćirilici…), poput našeg .SRB, mogu da pomognu razvoj lokalnog sadržaja i servisa. Mnoštvo skraćenica kojima nas mediji ovih dana obasipaju dobiće svoje pravo objašnjenje: SOPA, PIPA, new gTLDs, ICANN, GAC, DNSsec, IGF, Internet of Things… Saznaćemo i koje mogućnosti i izazove našem nacionalnom ćiriličkom pismu donose nove tehnologije i Internet, kao i koji su to domaći internet projekti koji nas informišu, zabavljaju i pomažu nam u poslu i životu.\nProgram Konferencije se sastoji iz tri tematski odvojena bloka. Prvi blok, u kome učestvuju i strani gosti, posvećen je novinama u svetu Interneta. Drugi blok se bavi ćirilicom na Internetu i novim .SRB domenom. U trećem bloku biće predstavljeno 12 uspešnih domaćih internet projekata na .RS domenu.\nDan Interenet domena Srbije – DIDS 2012 was last modified: March 23rd, 2012 by Redakcija\nDan Interenet domena SrbijeDIDS 2012RNIDS\n5 opština dobija e-klubove za žene na selu


Od ponedeljka rade šalteri za naplatu "Vodovoda" i "Toplane" - Dnevnik Juga\nPočetna / EKONOMIJA / Od ponedeljka rade šalteri za naplatu „Vodovoda“ i „Toplane“\nSrdjan Stamenkovic 23/04/2020\tEKONOMIJA, Korona Virus, Leskovac Ostavi komentar\nGradski štab za vanredne situacije Grada Leskovca usvojio je na danas održanoj sednici Zaključak o radu JKP „Vodovod“ i JKP „Toplana“.\nGradski štab je nalažio da ova dva javna preduzeća počnu naplatu svojih usluga preko šalterskih službi od ponedeljka 27. aprila.\nNaložena je primena preventivnih mera od uticaja na bezbednost i zdravlje zaposlenih i stranaka.\nPoslodavci su dužni da zaposlenima obezbede primenu svih preventivnih mera: držanje socijalne distance, dezinfekciju i upotrebu zaštitnih sredstava, tj. maske i rukavica. Poslodavci su dužni da utvrde i maksimalan broj osoba koje mogu istovremeno biti u prostorijama u kojima će biti obavljani ovi poslovi.\nTagovigradski štab naplata rade šalteri Toplana Vodovod\nPrethodni JOŠ JEDAN POZITIVAN U VLASOTINCU: Broj pacijenata u ambulanti opet povećan\nSledeći U ponedeljak počinju da rade Narodna biblioteka „Radoje Domanović“, Narodni muzej i Istorijski arhiv Leskovac


Spremaju novi Rambuje za Kosovo — meta je sada i Rusija - Sputnjik Srbija\n18:05 07 Maj 2021\n20:51 13.11.2017 (osveženo 20:56 13.11.2017) Preuzmite kraći link\nMeđunarodna konferencija o Kosovu ne može da se održi bez Rusije, osim ako Srbija drugačije ne zatraži. Amerika, koja po svaku cenu želi da se otarasi ruskog uticaja na Balkanu, može da izazove nerede i na Kosmetu i u Srbiji, ako ne naiđe na kooperativnost.\nVremensko ograničenje koje je Amerika smislila za završetak pregovora Beograda i Prištine bez učešća Rusije zvuči kao ultimatum, posebno jer se Americi žuri da Kosovo što pre dobije pun državno-pravni legitimitet i stolicu u UN. Sve to, naravno, nije zbog Albanaca već zbog činjenice da je Americi potrebna teritorija Kosova. Međunarodna konferencija o Kosovu o kojoj govore i Beograd i Priština, prema rečima naše sagovornice, docenta na Fakultetu političkih nauka dr Jelene Vukoičić, za Beograd bi bila korak ka normalizaciji odnosa, a za Prištinu — kapitulaciju Beograda.\nOna ističe da je problem koji imamo, i koji ne možemo, kako naglašava, da guramo pod tepih, činjenica da glavni međunarodni globalni igrač koji na neki način i odlučuje o ovom pitanju i sponzoriše albansku stranu, a ujedno i drži vlast na Kosovu, jeste — Amerika.\n„Zvanična Moskva je više puta istakla da neće dozvoliti učlanjenje Kosova u UN, osim ukoliko to od nje zatraži Srbija“, napominje naša sagovornica.\nAmerika, naglašava naša sagovornica, ne može da natera Srbiju da prizna Kosovo, niti da od Moskve zatraži direktno da promeni mišljenje, ali postoje drugi vidovi pritisaka koje, kako kaže, Srbija može da očekuje od Amerike.\n„Oni mogu da pokušaju da destabilizuju sam prostor Kosova i Metohije ali i čitave Srbije, kao i da pritiskaju sadašnju vlast da ako ne bude dovoljno kooperativna, bude jednostavno zamenjena nekom sa kojom će bolje sarađivati“, navodi dr Vukoičić.\nAmerika, dodaje ona, hoće da privede kraju nerešene probleme po svetu kojima je ona kumovala, upravo i zbog promenjene globalne situacije.\n„Jedan od najznačajnijih projekta SAD jeste lažna država Kosovo, gde je ogromna američka baza ’Bondstil‘, i zato im je potrebno da Kosovo dobije pun državni legitimitet, jer će na taj način još više utvrditi svoju dominaciju i na Balkanu ali i u Evropi, i samim tim još više marginalizovati uticaj Rusije u ovom delu. Amerika hoće da odstrani Rusiju, ne samo sa Balkana već i iz Evrope“, napominje naša sagovornica.\nProblem Kosova i Metohije je, dodaje ona, usko povezan sa Rusijom, jer bez Rusije Kosovo bi već odavno bila članica UN.\n„Time što to Rusija sprečava, ugrožava i američke interese“, ističe naša sagovornica.\nPetar Iskenderov, viši naučni saradnik Instituta za slavistiku Ruske akademije nauka, napominje da je glavno pitanje pod čijom bi se jurisdikcijom održavala moguća konferencija o Kosovu.\n„Ako se radi o forumu koji će objediniti države koje su priznale Kosovo, onda je jasno zašto se želi izbeći prisustvo Rusije. Ali, ako posmatramo iz perspektive međunarodnog prava, do danas su jedina zvanična platforma za razmatranja i regulisanje situacije na Kosovu i Metohiji — Ujedinjene nacije, odnosno Savet bezbednosti i Rezolucija 1244“, podseća on.\nBriselski sporazum, napominje on, iz perspektive Kosova, već je odigrao bitnu ulogu, jer su već potpisani ugovori koji su omogućili Prištini da nameće Beogradu svoje viđenje problema i faktički prestane da pruža podršku kosovskim Srbima, kao i da dođe do stvaranja srpskih organa samouprave na severu KiM, koji bi se svejedno potčinjavali Prištini.\n„Teško da će dalji pregovori u Briselu doneti nekakve rezultate, i upravo sada je, makar iz perspektive Prištine, dobar momenat da se Beograd primora da prizna nezavisnost Kosova i da se ojača međunarodni status Kosova time što bi mu bio olakšan pristup u međunarodne organizacije poput UN. I Priština i Vašington pokušavaju da koriste antiruski trend koji postoji u politici niza zapadnih država i svetskom javnom mnjenju“, veruje Iskederov.\n„Faktički, Vašington saopštava da je ključni uslov koji se nameće Srbiji za ulazak u EU, zapravo priznanje Kosova, kao i prestanak saradnje sa Rusijom, uvođenje sankcija Moskvi, zatvaranje centra u Nišu itd. Iako, formalno gledano, ovo pitanje (Briselski sporazum i stupanje Srbije u EU) ne bi trebalo da rešava Vašington, nego Evropljani“, napominje on.\nNaš sagovornik veruje da će sada Priština da ucenjuje EU ne toliko protivrečnim stavovima Srba i Albanaca na Kosovu, koliko svim mogućim pokušajima da se napravi kosovska armija, što je značajno važnija poluga kojom se mogu zastrašiti Evropljani, jer jedna takva vojna institucija i formacija koja ne bi bila pod kontrolom Evropljana, može postati veoma važan faktor promene vojno-političke situacije i to ne na samom Kosovu, već i u drugim oblastima sa albanskim stanovništvom.\n„Mislim da će ova ideja biti korišćena radi pritisaka na EU, a da će SAD u potpunosti pridržavati Prištinu. Kako bi se rešila ova pitanja, trebalo bi maksimalno izolovati Srbiju, i tim pre Rusiju“, kaže on.\nAmerika, konferencija, Petar Iskenderov, Jelena Vukoičić, Kosovo i Metohija, Srbija


Direktor sektora za izvođenje radova i rukovođenje projektima (iz oblasti sigurnosnih sistema)\nMacchina Security je kompanija koja se uspešno bavi integracijom tehničkih sistema bezbednosti na domaćem i inostranom tržištu više od dve decenije. Postali smo lider inovativnih tehnologija u Srbiji i regionu, zahvaljujući stručnosti u više sektora kao što su: bezbednosni sistemi, telekomunikacije, sigurnosne barijere (turniketi), integrisani sistemi i sl. U odnosu na druge slične konkurentne kompanije u zemlji, Macchina Security poseduje sopstveni inženjering, projekt biro, a samim tim i veliko iskustvo iz oblasti projektovanja, kao i izvođenje najkompleksnijih sistema i objekata. U jednu softversku platformu integrišu se sistemi tehničke zaštite kao što su: video nadzor, perimetarska zaštita, alarmni sis temi, kontrola pristupa i evidencija radnog vremena, dojava požara i detakcija gasa, konferencijski sistemi i ambijentalno ozvučenje , parking sistemi, SOS tačke, interfoni i mnogi drugi sistemi. Kao lideri u oblasti sistema tehničke zaštite, preporučuju nas sledeće reference: Alerodrom-u Nikola Tesla i Aerodrom Niš (sistemi perimetarske žaštite i radarski sistemi ), Ministarstvo unutrašnjih poslova Crne Gore (elektronski nadzor plavih i zelenih granica putem radara i video nadzora), Nuklearni objekti Srbije, Institut za nuklearne objekte Vinča i Savezna Republika Nikerija Nuklearni objekti ( zaštita readioaktivnih izvora sa monitoring centrum). Kao lideri u implementacije SAFE sistema u gradovima Kikinda, Ub, Užice, Topola, Aranđelovac, Sombor, Pančevo, Zaječar i Mali Zvornik nalaze se naši sistemi za opši video nadzor i sistemi za kažnjavanje učesnika u sobraćaju. Naši integrisani sistemi tehničke zaštite nalaze se i u: Grad Beograd (predškolske ustanove ) Gradske uprave Barajevo i Lazarevac, Gornji Milanovac, Vladičin Han, Vrnjačka Banja, Gradske pijace, Beogradski ZOO vrt, kao i mnogi drugi gradovi. Svi ovi sistemi podrazumevaju 24 sata praćenje iz monitoring centra, koji je sastavni deo svakog sistema.\nSve radove Macchina Security izvodi po nacionalnim i međunarodno priznatim standardima, a kvalitet garantuje i saradnja sa vodećim proizvođačima opreme kao sto su: Carrier, Crow, Hyundai, Dahua Technology, Elkron, Kelvin Hughes i Garret .\n· oformiti svoj tim menadžera projekta iz oblasti sigurnosnih sistema\n· organizacija i upravljanje projektima\n· sagledavanje projektne dokumentacije\n· priprema, planiranje, koordinacija i komunikacija u vezi sa projektom\n· izrada dnevnih, nedeljnih i mesečnih izveštaja o projektu\n· nadgledanje i kontrola projekata\n· crtanje i izrada Gant dijagrama\n· upravljanje i kontrolisanje svih bitnih aspekata za realizaciju projekta\n· saradnja sa svim organizacionim delovima tokom realizacije projekta\n· minimum VSS (elektrotehnika, elektronika, mašinsko usmerenje)\n· da imate radnog iskustva minimum 3 godine na poslovima vođenja projekata\n· napredno znanje rada na računaru (MS Office, MS Project, AutoCAD)\n· da ste organizovani, da imate dobre komunikacione i pregovaračkei sposobnosti, spremni na timski rad, samomotivisani, uporni i sposobni za samostalno donošenje odluka\n· mlad i profesionalni kolektiv u kompaniji koja je lider u svojoj branši, dinamično radno okruženje, mogućnost ličnog usavršavanja, razvoja i napredovanja, sigurnu i redovnu zaradu


Vest | Sutra počinje 12. međunarodni festival “Gitar art” | Kompjuter biblioteka\nSutra počinje 12. međunarodni festival “Gitar art”\nPregleda (30 dana / ukupno): 5 / 984\n12. GITAR ART FESTIVAL\nSvečano otvaranje biće održano u 20 časova u “Zadužbini Ilije M. Kolarca”, kada će nastupiti nagrađivani rumunski gitarista Edvard Leta, a zatim će se publici predstaviti čuveni kvartet “Los Romero”, poznati kao Kraljevska porodica gitare, dobitnici Gremi nagrade 2007. godine.\nUlaznice za večerašnje koncerte u koštaju 1.100, 1.400 i 1.700 dinara, a mogu da se kupe na blagajni “Kolarca” kao i putem Kard servisa, Tiket servisa i Eventima.\nOvogodišnji 12. međunarodni festival gitare Gitar Art održaće se pod sloganom "Inside" od 8. do 13. februara u Kolarčevoj zadužbini i Sava centru, najavljeno je danas na konferenciji za novinare.\nOsnivač i direktor Gitar Arta Boško Radojković kazao je da se festival, posle nekoliko godina "izleta" u druge oblasti i masovnih koncerata u Beogradskoj areni, vraća svojim korenima - klasičnoj gitari.\n"Koncept ovogodišnjeg festivala je povratak klasici, od šest koncerata četiri će biti u Kolarčevoj zadužbini a dva u Sava centru i čak pet koncerata biće klasična gitara", kazao je Radojković.\nFestival će svečano otvoriti 8. februara kvartet Los Romero, slavnog gitariste Pepea Romera koga se publika u Srbiji seća sa Gitar Art festivala 2007. godine.\nU Kolarčevoj zadužbini 9. februara održaće se dva koncerta: prvi put na Gitar Artu nastupiće kineska gitaristinja Ksuefej Jang, zatim naš gitarista Ognjen Grčak a na drugom koncertu iste večeri, neobični duo, lautista Edin Karamazov i violinista Stefan Milenković koji će takođe prvi put svirati u ovom sastavu.\nU Sava centru 10. februara gala koncert klasične muzike održaće kvartet Los Romero i Divas (četiri soprana iz Italije, prateća grupa slavnog tenora Andrea Bočelija), naš Simfonijski orkestar Serbica Camerata pod dirigentskom upravom Marčela Rota.\nPrvi put na Gitar Artu nastupiće Mariza, autentični predstavnik portugalske gitare, koju naša publika već dobro poznaje sa prethodnih nekoliko gostovanja u Beogradu. Mariza će promovisati svoj novi album na kome se posle tri godine vraća izvornom fadu.\nRadojković je kao posebnu "poslasticu" najavio koncert čuvenog brazilskog kompozitora, pijaniste i gitariste Egberta Žismonta, u svetu poznatog po neobičnom stilu sviranja na desetožičanoj, dvanaestožičanoj i na četrnaestožičanoj gitari.\nEgbert će na koncertu 12. februara u Kolarčevoj zadužbini sa svojim sinom, gitaristom Aleksandrom, održati koncert za ljubitelje džeza, Brazila i improvizacije.\nFestival će 13. februara, na Kolarcu, zatvoriti naš Darko Karajić i Roman Vijazovski iz Ukrajine, solo gitare, a na drugom koncertu završne večeri nastupiće Anđelo Diziderio sa svojim "Furiozo kvartetom".\nNa prvoj konferenciji za novinare predstavljen je i novi saradnik Gitar Arta, pevač i kompozitor Vlado Georgiev koji je ove godine zadužen za kvalitet zvuka.\nOn je ispred produkcijske kuće "VG-Art“, studija "Barba" i tima eksperata za zvuk, svetlo i video najavio da će ove godine u dobrom zvuku uživati izvođači i publika.


jogi | UDRUŽENJE "JOGI" | Page 3\nNajava konferencije “Različiti smo”\nPrva konferencija „Mnogo malih koraka“ u organizaciji Udruženja „Jogi“ održana je u školi „Majšanski put“ upravo pre godinu dana i koja je okupila predstavnike obrazovnih ustanova i drugih institucija koja se bave decom, kao i roditelje i predstavnike lokalne samouprave. „Cilj konferencije je ostvaren: ukazano je na problem dece koja imaju disleksiju i na pomoć nastavnicima i roditeljima da prepoznaju decu koja imaju poteškoće u čitanju, pisanju i računanju. Predavači su bili logopedi i defektolozi iz Fondacije „Majksner“ iz Budimpešte. Oni su prezentovali Majksner metodu koja se koristi u Mađarskoj i Rumuniji u cilju prevencije i reedukacije disleksije. Da biContinue Reading…\nU sredu, 22. 10. 2014. održan je prvi ovogodišnji roditeljski sastanak u organizaciji našeg udruženja. Na sastanak su bili pozvani roditelji koji su članovi udruženja ili su zainteresovani za tematiku kojom se bavimo. Predstavili smo rad Udruženja od osnivanja do danas, kroz emotivno lično iskustvo idejnog začetnika Udruženja Jasminke Grunčić. Prošle godine je održana prva velika konferencija „Mnogo malih koraka“, a uskoro sledi druga „Različiti smo“. Udruženje u svom radu sa decom koristi Majksner metodu, nastalu u Mađarskoj. Do danas je obučeno petoro stručnih lica, a sledeći korak je prilagođavanje ove metode za rad na srpskom jeziku. Majksner metoda jeContinue Reading…\nJOGI meda u Platou\nUdruženje roditelja JOGI nastoji da se kreativno druži sa decom i da usmerava njihovu i svoju pažnju na temeljne vrednosti. U tom cilju u knjižari „Plato“, u Subotici, 11. 10. 2014. u saradnji sa dve osnovne škole stvarali smo knjigu “Problem – rešenje” koja se bavi porodicom i problemima koje deca imaju u toku svog odrastanja tražeći i pružajući rešenje za njih. U okviru proslave Dečje nedelje posebna pažnja se posvećuje različitim sferama razvoja dečje ličnosti. Ove godine centralna tema je porodica, izjednačena sa srećom u detinjstvu. Porodica je uvek tu da pruži ljubav, podršku, razumevanje. Detinjstvo je možda najlepšiContinue Reading…\nJOGI aktivnosti u toku oktobra\nDragi prijatelji, Kao roditelji i nastavnici sve češće se susrećemo sa poteškoćama u učenju i podučavanju naše dece. Uočavamo da problem postoji, ali teško postavljamo „dijagnozu“ ili lutamo od jedne predpostavke do druge. Pokušavamo odrediti uzroke problema i naći rešenje. Možda nismo dovoljno informisani, dovoljno obučeni ili stručni. Ipak, svaki problem ima svoj uzrok i put rešenja. Udruženje „Jogi“ ima za cilj informisanje šire javnosti i pružanje konkretne pomoći roditeljima dece koja imaju poteškoće u učenju, prvenstveno disleksiju, disgrafiju i diskalkuliju. U tom cilju planiramo aktivnosti usmerene trima ciljnim grupama: nastavnicima, roditeljima, deci. U skladu sa tim imamo čast daContinue Reading…\nEuro Petrol i Euro Gas donirali 100.000 dinara Udruženju “Jogi”\nSubotička preduzeća Euro Petrol i Euro Gas donirali su 100.000 dinara Udruženju “Jogi” koje se bavi decom koja imaju disleksiju. Rukovodstvo pomenutih preduzeća donelo je odluku da se deo novca koji je namenjen za proslavu kraja uspešne 2013. godine, utroši u dobrotvorne svrhe. Udruženje za pomoć deci sa disleksijom, disgrafijom i diskalkulijom, “Jogi”“ osnovano je početkom 2013. godine sa ciljem da okupi roditelje dece koja pate od ovih poremećaja. Još uvek se članovi pridružuju Udruženju pa ne znaju tačan broj roditelja, ali ni dece koja pate od disleksije, odnosno poremećaja u čitanju koji je sve rasprostranjeniji i kod nas. UdruženjeContinue Reading…\nOdržana prva Velika konferencija “Mnogo malih koraka”\nU OŠ „Majšanski put“ u organizaciji Udruženja „Jogi“ održana je 1. Velika konferencija „Mnogo malih koraka“ koja je okupila predstavnike obrazovnih ustanova i drugih institucija koja se bave decom, kao i roditelje i predstavnike lokalne samouprave. Cilj konferencije je da ukaže na problem dece koja imaju disleksiju i da pomogne nastavnicima i roditeljima da prepoznaju decu koja imaju poteškoće u čitanju, pisanju i računanju. Predavači su logopedi i defektolozi iz Fondacije „Majksner“ iz Budimpešte. Oni su prezentovali tzv. Majksner metodu koja se koristi u Mađarskoj i Rumuniji u cilju prevencije i reedukacije disleksije. Da bi se ova metoda koristila uContinue Reading…\nPotpisivanjem Sporazuma o saradnji između Udruženja “JOGI” i Osnovne škole “Majšanski put” ozvaničena je saradnja civilnog društva i obrazovne ustanove sa ciljem pružanja pomoći deci osnovnoškolskog uzrasta koja imaju poteškoća u čitanju, pisanju i računanju. Grad će Udruženju obezbediti prostorije za rad kao i pomoć prilikom pronalaženja Konkursa za projekte kojima bi se obezbedila novčana sredstva za rad Udruženja. Udruženje „Jogi“ osnovano je u martu 2013. godine sa ciljem da pomogne deci koja imaju poteškoće u čitanju, pisanju i računanju, odnosno disleksiju, disgrafiju i diskalkuliju. Udruženje su pokrenuli roditelji dece koja pate od ovih poremećaja sa željom da se stvoriContinue Reading…\nDisleksija sve veći problem učenika\nDisleksija je poremećaj u učenju čitanja sa kojim se susreće sve veći broj učenika u osnovnim školama. Učitelji su obučeni da primete ovaj poremećaj, ali su samo delimično obučeni da rade sa decom koja ga imaju. Na sastanku u Plavoj sali Gradske kuće održanom na inicijativu članice Gradskog veća zadužene za obrazovanje, direktori osnovnih i srednjim škola, ali i vrtića bili upoznati sa radom subotičkog Udruženja „Jogi“ koje okuplja roditelje dece sa disleksijom, disgrafijom i diskalkulijom. Cilj sastanka je bio dogovor oko načina pružanja pomoći prosvetnim radnicima, deci i roditeljima u prepoznavanju disleksije i prevazilaženju ovog problema, jer je disleksijaContinue Reading…


Američki senator Wicker: Pomoći BiH, sankcije političarima koji ne poštuju Dejton i bosanski zakon - Narod.ba\nAmerički senator Wicker: Pomoći BiH, sankcije političarima koji ne poštuju Dejton i bosanski zakon\nPolitika 14. Septembra 2018.\nAmerički senator Roger Wicker, predsjedavajući Helsinškog komiteta u SAD-u, govorio je u Senatu o povećanju američkog angažmana u BiH, napominjući kako su Bosanci i Hercegovci zaslužili podršku i prijateljstvo. “Iako je naš odnos sa svim zemljama Zapadnog Balkana bitan, Sjedinjene Države imaju poseban interes u Bosni i Hercegovini. Moramo se više usredotočiti na to”, poručio […]\nSmatra kako Sjedinjene Države i Evropa trebaju usvojiti politiku nametanja sankcija pojedinim bosanskim zvaničnicima koji su jasno uključeni u korupciju ili koji ignoriraju daytonski parametre, bosanski zakon i sudske odluke. Podsjetio je kako je Washington već uveo sankcije Miloradu Dodiku i Nikoli Špiriću.\nPodsjetio je da se u 2018. godini svi građanine mogu kandidovati za Predsjedništvo, na državnom nivou, zbog njihove etničke pripadnosti.\n“Ni Bošnjaci i Hrvati u Republici Srpskoj ili Srbi u Federaciji BiH se ne mogu kandidovati za Predsjedništvo zbog svoje etničke pripadnosti, u Evropi 2018. godine”, ukazao je američki senator.\nAmerički senator smatra da bi Sjedinjene Države, zajedno sa evropskim prijateljima, Daytonski sporazum trebali shvatati kao temelj, na kojem će biti omogućen napredak. Podcrtava da bilo\n„Naša zemlja je zaslužna za očuvanje Bosne nakon što je zemlja gotovo uništena agresijom, etničkim čišćenjem i genocidom. Hvala Bogu da je naša zemlja bila za Bosnu”, rekao je američki senator.


Milovanović: Jugoimport-SDPR izdaje korporativne obveznice u vrednosti od 200 miliona evra\nBeta 16. septembra 2020. 12:25\nČlan Glavnog odbora Narodne stranke i biviši radnik državne kompanije za trgovinu i proizvodnju naoružanja Jugoimport SDPR Aleksandar Milovanović izjavio je danas da je ta firma pre osam godina bila najozbiljnija u svojoj branši na Balkanu a da danas, zajedno sa dve ćerke firme, izdaje korporativne obveznice u vrednosti od 200 miliona evra.\n„Pre samo osam godina SDPR je mogao da se definiše kao najozbiljnija firma za promet naoružanja i vojne opreme na Balkanu. Na računima je tada imao više od 150 miliona dolara, ugovorene poslove u vrednosti od 600 miliona dolara i minimalna bankarska opterećenja. Danas na sajtu centralnog registra hartija od vrednosti možete naći dokument koji pokazuje da SDPR zajedno sa dve svoje ćerke firme izdaje korporativne obveznice u vrednosti od čak 200 miliona evra“, naveo je Milovanović.\nU pisanoj izjavi Milovanović tvrdi da je to posledica činjenice da su na čelo te kompanije došli nekompetentni ljudi iz Srpske napredne stranke.\n„Na čelo SDPR 2012. godine došli su nekompetentni partijski ljudi bez iskustva u ovoj specifičnoj trgovini, koji su svojim neznanjem i lošim namerama od zaista ozbiljne firme uspeli da naprave ruinu. Oni su se svojom aktivnošću fokusirali da budu logistika za privatne trgovce oružjem koji su bliski vlasti, mašina za ispumpavanje novca i servis za zapošljavanje ljudi iz vladajuće stranke“, dodao je on.\nMilovanović je rekao da se iz izveštaja o radu za 2019. godinu jasno vidi da SDPR nije u mogućnosti da namiruje tekuće poslove i da zato po drugi put traži pomoć od države koja bi trebalo da garantuje da će se novac od korporativnih obveznica vratiti.\n„Koji će model država izabrati za vraćanje novca, da li će to biti promena vlasništva u okviru državnih subjekata, recimo da EPS plati dug i kamatu i udje u vlasništvo SDPR-a, ili će doći do privatizacije namenske industrije, ostaje da vidimo. Ono što je sasvim sigurno je da će se posrtanje preduzeća sa ovim ovakvim menadžmentom zasigurno nastaviti“, naveo je Milovanović.


Hulusi Akar se sastao sa italijanskim kolegom Lorenzom Guerinijem | TRT Srpski\nHulusi Akar se sasta...\nHulusi Akar se sastao sa italijanskim kolegom Lorenzom Guerinijem\nTurski ministar je dočekan uz najviše državne počasti nakon čega je održan sastanak dvojice zvaničnika i delegacija Italije i Turske.\n09.10.2020 ~ 22.02.2021\nMinistar odbrane Turske Hulusi Akar tokom posete Rimu sastao se s italijanskim kolegom Lorenzom Guerinijem.\nNa sastancima je razgovarano o bilateralnim odnosima, regionalnim vojnim i sigurnosnim pitanjima, kao i najnovijim dešavanjima u Libiji i istočnom Mediteranu, sukobima između Azerbejdžana i Jermenije te saradnji Italije i Turske u oblasti namenske industrije.\nAkar je naglasio značaj saradnje Turske i Italije, dve velike mediteranske zemlje i saveznika u NATO-u, za obe države, ali i za celi region.\nDodao je da Turska sve probleme u Egejskom moru i istočnom Mediteranu želi rešavati u duhu međunarodnog prava, dobrosusedskih odnosa i dijaloga, napominjući da su provokativni postupci na tom području doveli do eskalacije tenzija uprkos poštenom pristupu Ankare.\nPodsetivši da Turska i Libija već 500 godina imaju bliske prijateljske i bratske odnose, Akar je rekao da će njegova zemlja nastaviti preduzimati sve moguće napore kako bi u regiji ponovo bila uspostavljena stabilnost.\nNaglasio je da Turska u okviru relevantnih rezolucija Saveta bezbednosti Ujedinjenih nacija podržava stabilnu, nezavisnu i suverenu Libiju.\nKomentarišući poslednja dešavanja u regiji Nagorno-Karabah, Akar je naglasio značaj obustave podrške Armeniji i povlaćenja te zemlja sa okupiranog teritorija kako bi u regiji bili uspostavljeni mir i stabilnost.\nTagovi: #saradnja , #libija , #turska , #italija , #Lorenzo Guerin , #Hulusi Akar\nTurski predsjednik Erdogan razgovarao s nemačkom kancelarkom Merkel\nPredsednik Republike Turske Recep Tayyip Erdogan razgovarao je s nemačkom kancelarkom Angelom Merkel.\nMinstar Čavušoglu obavio telefonski razgovor sa Chung Eui-yongom\nČavušoglu je svom južnokorejskom kolegi uputio čestitke povodom supanja na funkciju ministra spoljnjih poslova te zemlje\nTurska se oprašta od svojih šehida\nTokom poslednjeg ispraćaja na Aerodromu Elazig porodice šehida i prisutni nisu mogli zadržati suze.\nHelikopterska nesreća u Turskoj: Povećao se broj šehida\nU saopštenju Ministarstva odbrane Turske navedeno je kako je i pored svih uloženih napora doktora još jedan od povređenih vojnika izgubio životnu bitku, te svoj život položio kao šehid.


Mihajlovićeva: Srbija bogata kritičnim mineralnim sirovinama, litijum je nafta 21. veka | INFO 24\nPotpredsednica Vlade i ministarka rudarstva i energetike, prof. dr Zorana Mihajlović, izjavila je, gostujući u jutarnjem programu TV Hepi, da je Srbija bogata kritičnim mineralnim sirovinama koje su neophodne za budućnost svetske ekonomije.\nOna je rekla da iako postoje dokazane rezerve litijuma, bora, bakra, zlata i drugih sirovina i da je njihova vrednost 250 milijardi evra, neće biti pokrenuti novi rudnici ukoliko ne budu ispunjeni svi standardi zaštite životne sredine.\n„Bila sam u Gornjim Nedeljicama, tu mi je bilo i mesto, jer je trebalo da razgovaram sa ljudima koji žive tamo gde će, možda, jednog trenutka da se eksploatiše litijum. To što neki govore da sam promašila selo, to nije važno, važno je da ministar razgovara sa ljudima koji od raznih nadriekologa svakodnevno slušaju neistine. Ključno pitanje je da li ćemo iskoristiti činjenicu da smo bogati kritičnim mineralnim sirovinama i da li ćemo imati ne samo rudnik, već i fabriku baterija i fabriku električnih vozila, ali samo pod uslovom da budu ispunjeni svi evropski i svetski standardi zaštite životne sredine“, rekla je ona.\nMihajlovićeva je ponovila da bi, u slučaju pokretanja rudnika, to bila podzemna eksploatacija, sa novim tehnologijama, bez isparavanja sumporne kiseline i bez tečnog otpada.\n„Sve što se bude radilo mora da bude u skladu sa zakonima koji su usklađeni sa EU. Ako sve tri studije pokažu da je sve u okviru tih standarda, onda ćemo raditi. Ukoliko pokažu drugačije, nećemo. Glavna poruka svima je da država neće uraditi ništa što je na štetu građana, životne sredine i ekonomije. Obišla sam porodicu u Gornjim Nedeljicama sa četvoro dece koja živi od poljoprivrede. Naravno da su zabrinuti jer slušaju razne tzv. ekologe da će nestati čitav prostor na kojem žive, što je laž. Istina je da je litijum nafta 21. veka i da želimo kompletan lanac proizvodnje – od rudnika, preko fabrike baterija, do fabrike električnih vozila. To će značiti povećanje BDP-a za više od 25% i više od 17 milijardi evra prihoda godišnje“, rekla je ona.\nMihajlovićeva ja ponovila da nije potpisan nijedan ugovor ni sa „Rio Tintom“, koji u Srbiji istražuje od 2004. godine, o eksploataciji litijuma, a da će odluku o tome doneti građani pošto budu završene sve studije o uticaju na životnu sredinu.


Džordan Lojd , najbolji košarkaš Crvene zvezde ove sezone bio je najnoviji gost u zvaničnom podkastu kluba i govorio je o svojoj budućnosti. On je istakao da će istražiti sve mogućnosti koje ima na leto i postavlja NBA kao svoj prioritet ako se ukaže prilika.\nNAJBOLJI ZVEZDIN POENTER OTKRIO ŠTA MU JE ŽELJA: Lojd još uvek ne zna da li ostaje u klubu!\nUvek ostavljam vrata otvorena, ali ako imate dobar izbor u Evropi, dovoljno sam pametan da kažem "Nećeš propustiti ništa dobro ni u Evropi" Najbolji igrač Košarkaškog kluba Crvena zvezda ove sezone, Džordan Lojd bio je gost klupskog podkasta koji vodi proslavljani košarkaš Milan ...\nLojd o Radonjiću, Zvezdi, NBA prstenu i ludoj situaciji\nDžordan Lojd, prva zvezda Crvene zvezde, govorio je o mnogim nepoznatim detaljima iz života. Otkrio je kako je stigao u Zvezdu, ko mu je najbolji prijatelj, šta misli o treneru Dejanu Radonjiću, ali i pričao o šampionskom prstenu u NBA ligi.\nKošarkaš Crvene zvezde Džordan Lojd izjavio je da ne zna hoće li i naredne sezone nositi crveno-beli dres. Amerikanac je bio gost podkasta Pick ’N’ Talk u kojem je govorio o svojoj ulozi u Crvenoj zvezdi, početku karijere, osvajanju NBA prstena, kao i o tome gde bi mogao da igra ...\nZVEZDAŠI SU NA OVO ČEKALI: Džordan Lojd OTKRIO gde će igrati sledeće sezone (VIDEO)\n- Nakon prošle sezone nisam znao da li ću sedeti ovde i igrati za Crvenu zvezdu. Ljudi uvek pitaju – gde ćeš igrati sledeće sezone… Razmišljam dan za danom, jer sve što planiraš, najčešće se ne ostvari. Stvarno bih voleo da vam kažem više, ali zaista ne znam u ovom trenutku.\nKakva će biti sudbina najboljeg igrača Crvene zvezde? Džordan Lojd će biti tražen igrač ovog leta. - Nakon prošle sezone nisam znao da li ću sedeti ovde i igrati za Crvenu zvezdu. Ljudi uvek pitaju – gde ćeš igrati sledeće sezone… Razmišljam dan za danom, jer sve što planiraš, ...\nAmerikanac je bio gost podkasta Pick "N" Talk u kojem je govorio o svojoj ulozi u Crvenoj zvezdi , početku karijere, osvajanju NBA prstena, kao i o tome gde bi mogao da igra naredne sezone. Lojd je u junu stigao u redove beogradskog kluba, posle odlične sezone u Valensiji.\nSjajni košarkaš Crvene zvezde, Džordan Lojd, gostovao je u podkastu Pick 'N' Talk gde je pričao o dolasku u Beograd, igrama u crveno-belom dresu, planovima za budućnost... Američki košarkaš Džordan Lojd je odigrao odličnu sezonu u Valensiji pre nego što je prošlog leta došao u ...


OSM Televizija - Dom naroda nije prihvatio Informaciju o migrantskoj krizi\nDom naroda parlamenta BiH nije prihvatio informaciju o sprovođenju Plana hitnih mjera i realizovanju aktivnosti iz Informacije o procjenama i mogućnostima BiH u vezi sa pitanjem izbjegličke krize u regionu i EU i pregledu situacije u vezi sa migrantskom krizom na zapadnobalkanskoj ruti, jer je protiv bio Klub delegata srpskog naroda.\nPrihvaćen je zaključak delegata iz reda hrvatskog naroda Martina Raguža da Dom naroda predloži održavanje zajedničke sjednice oba doma o migrantskoj krizi i Maria Karamatića /HNS/ da se obaveže Ministarstvo bezbjednosti da obavijesti nadležne policijske agencije da prema migrantima počnu primjenjivati zakone koji važe za sve građane u BiH.\nU raspravi o ovoj tački dnevnog reda delegat iz reda srpskog naroda Sredoje Nović ponovo je ukazao na činjenicu da ni ovoj tački dnevnog reda ne prisustvuje predstavnik Savjeta ministara BiH kao predlagača.\nDelegat iz reda bošnjačkog naroda Sead Kadić /SDA/ rekao je da je u Bihaću i Velikoj Kladuši više od 4.000 migranata smješteno u neadekvatne objekte.\n- Situacija sa migrantima nije ista kao prije dvije-tri godine kada su oni samo prolazili kroz BiH. Ne radi se ništa konkretno da se problem počne rješavati. Nema jasne slike šta je čija nadležnost - istakao je Kadić.\nDelegat iz reda bošnjačkog naroda Sifet Podžić /DF/ naglasio je da je potrebno pokrenuti istragu protiv institucija koje su lažno izvještavale da je sve u redu kad je riječ o migrantskoj krizi.\nDavanjem saglasnosti za ratifikaciju više sporazuma, memoranduma i ugovora sjednica je okončana.\nJoš iz iste kategorije: « Cvijanovićeva u Vašingtonu: Srbi žele da grade bolje odnose sa Amerikom Gužve na granici sa Hrvatskom »


Milijarder iz Hong Konga donirao 18 miliona dolara gradu Wuhanu Najbogatija osoba u Hong Kongu donirala je gotovo 18 miliona dolara pomoći kineskom gradu Wuhanu za borbu s smrtonosnim korona virusom (2019-nCoV)\n10. 02. 2020. u 14:22 face.ba\nKako piše list "The Straits Times", fondacija 91-godišnjeg biznismena Li Ka Shinga je gradu Wuhanu donirala 17,87 miliona dolara, a novac će biti raspoređen preko Crvenog krsta Kine.\nOsim toga, fondacija je osigurala sredstva i za kupovinu medicinske opreme za zdravstvene radnike u Hong Kongu i Wuhanu.\nProcjenjuje se da bogatstvo Li Ka Shinga iznosi oko 28,3 milijardi dolara.\nNavodi se i da je do sada potvrđena zaraza virusom 2019-nCoV kod ukupno 40.171 pacijenta, među kojima je 6.500 u kritičnom stanju.\nSamo u protekla 24 sata potvrđen je najmanje 3.061 novi slučaj zaraze virusom. Pod nadzorom je 187.518 ljudi za koje se sumnja da nose opasni virus.


InfoBrcko.com - Mektić poslao prijedlog: Perica Stanić novi direktor SIPA-e?\nMektić poslao prijedlog: Perica Stanić novi direktor SIPA-e?\nMektić poslao prijedlog: Perica Stanić novi direktor SIPA-e?\tIstaknuto\nDragan Mektić, ministar sigurnosti BiH poslao je prema Vijeću ministara BiH prijedlog imena kandidata za direktora SIPA-e, a koje je Mektić izabrao s rang liste koju je sastavio Nezavisni odbor PSBiH, piše novinska agencija Patria.\nOvo nam je potvrđeno u Ministarstvu sigurnosti BiH, a kako nezvanično saznajemo Mektićev prijedlog je Perica Stanić, a koji je od početka bio prvi favorit.\n- Prijedlog je upućen i ne znam da li će se naći ta tačka na sljedećoj sjednici Vijeća ministara BiH. O imenu vam ne mogu reći bilo šta - kazao je Admir Malagić, glasnogovornik Ministarstva sigurnosti BiH.\nPodsjećamo, prvi na rang listi sa 86,11 bodova je Tomislav Mirosavić, inače SNSD-ov kadar, Davor Vidović 84,44 boda, Perica Stanić 82,22 boda, Slobodan Nikć 81,11 bodova i Relja Kovač 62,77 boda.\nŽiko Krunić, predsjedavajući NO PS BiH kazao je da je rang lista kandidata proslijeđena Mektiću, a na institiranje novinara da kaže da li prvi s liste mora biti i izabran, Krunić je kazao:\n- Svi ste vi obrazovani ljudi i znate šta znači rang lista uspješnosti, a za ostalo trebate pitati ministra - kazao je Krunić.\nMektićev favorit od početka kao i njegovog SDS-a bio je trećeplasirani Perica Stanić.\nInače, ministar Mektić mogao je sa liste izabrati kandidata kojeg želi, ali je važno da taj kandidat dobije podršku i bošnjačkih i hrvatskih i srpskih ministara u Vijeću ministara BiH.


U Rusiji napravljen antikovid sistem za propuštanje ljudi - Sputnjik Srbija\n07:34 23.08.2020 (osveženo 07:37 23.08.2020) Preuzmite kraći link\nHolding „Švabe“ (koji je deo korporacije „Rosteh“) priprema se za puštanje u rad modifikacije „antikovid“ termografskih kamera sa funkcijama prepoznavanja lica i nezavisnog odlučivanja, saopštila je pres-služba holdinga za Sputnjik.\n„Na osnovu termografskih kamera koje je holding razvio u okviru borbe protiv virusa korona, biće napravljena inteligentna oprema za kontrolu i propuštanje ljudi na kontrolnim mestima. Ova oprema sastoji se od termografske kamere, radne stanice sa specijalnim softverom i apsolutno crno telo za kalibraciju slike. Aparatura takođe ima mogućnost integracije sa kontrolnim sistemom i kontrolom pristupa objektu i opremljena je ekranom u punom formatu za vizuelizaciju dolaznih informacija“, rečeno je u holdingu.\nNovi sistem dobio je naziv „Zorki“. Pod ovom markom je od 1948. do 1960. u fabrici u Krasnogorsku „Zverev“ pravljena porodica foto-aparata malih formata.\nKako navode konstruktori, novi sistem je univerzalno sredstvo za povećanje bezbednosti, posebno u organizacijama sa velikim brojem ljudi – zbog velikog dometa delovanja.\n„Pod uslovom da su zaposleni uneti u specijalnu bazu podataka, pre nego što se propusnica očita, sistem će donositi odluke da li će propustiti osobu ili ne, identifikovati je po parametrima kao što je, na primer, pol, prepoznavati da li mu je lice pokriveno zaštitnom maskom, snimati na video i još mnogo toga ", napomenuo je pres službu.\nPri tome je ljudski faktor u radu sveden na minimum – sistem može samostalno da obavlja posao, obaveštavajući operatera ili drugo odgovorno lice ukoliko to bude potrebno.\n„Sistem potpuno funkcioniše, stručnjaci kompanije ‘Švabe’ pripremaju komercijalni deo i prodajnu strategiju. Sistem bi na tržište trebalo da uđe u najskorije vreme“, zaključuju u holdingu.\nSvetska zdravstvena organizacija objavila je 11. marta epidemiju novog virusa korona, kovid 19, za pandemiju. Prema poslednjim podacima, u svetu je do danas zaraženo više od 23 miliona ljudi, od čega je više od 808 hiljada umrlo. U Rusiji je do sada zabeleženo 951.897 slučajeva zaraze virusom korona, od kojih je 16.310 umrlo.


Uloga CFO u kompanijama postaje sve značajnija | UFDS\nUdruženje finansijskih direktora Srbije je 14. novembra u hotelu Hyatt, održalo je prvu samostalnu CFO konferenciju “Get ready For Future Finance Challenges”. Ovaj ekskluzivni događaj je okupio preko 100 delegata, među kojima su bili CFO-vi, ali i ostali profesionalci iz sveta biznisa u Srbiji.\nTokom konferencije diskutovalo se o više tema u vezi sa finansijskim poslovanjem.\nJedna od njih je – koliko je “ledership” važan u finansijama i na koji način je funkcija finansija evoluirala tokom poslednjih 10 godina. Postavljeno je pitanje da li je „effectiveness“ sastavni deo „leadership-a“ i stavljen je akcenat da CFO jedne kompanije mora biti kreativan kao poznavalac poslovanja svih sektora unutar svoje organizacije, kako bi kao business partner mogao da odgovori na zahtve svog CEO.\nZanimljivo izlaganje imao je Miša Lukić, osnivač New Startegy i jedan od najistaknutijih biznis dizajnera, koji je govorio o kreativnosti u finansijama. Prema njegovim rečima, ta kreativnost posebno dolazi do izražaja u vreme krize i velikih izazova. Kako je objasnio, CFO ima najbolji pregled dešavanja u jednoj kompaniji, jer povezuje više oblasti i zbog toga je njegova odgovornost veća. On preuzima ulogu lidera, a liderstvo podrazumeva nekoliko segmenata: Razumevanje, Poverenje, Pozitivan utisak, Odgovornost i Sopstveni primer. Lukić se osvrnuo i na uvođenje novih tehnologija, koje omogućavaju uključivanje robota u poslovanje i naveo da ne treba porediti ljude i robote, već da oni treba da rade zajedno na unapređenju poslovanja.\nKako su izgledali ostali paneli na konferenciji, možete pročitati na portalu “Ekonomski online”.


Press Online :: Politika :: Stefanović na zasedanju Interpola u Pekingu: Samo ujedinjeni možemo pobediti terorizam (FOTO)\n26. 09. 2017. - Autor: Pressonline\nStefanović na zasedanju Interpola u Pekingu: Samo ujedinjeni možemo pobediti terorizam (FOTO)\n- Ne postoji zemlja koja je dovoljno jaka da sama to uradi - poručio je Stefanović.\nPotpredsednik Vlade Republike Srbije i ministar unutrašnjih poslova dr Nebojša Stefanović poručio je danas, po završetku zasedanja Generalne skupštine Interpola u Pekingu, da će Republika Srbija u okviru Interpola nastaviti da sarađuje sa svim državama sveta u snažnim naporima da pobedi terorizam, organizovani kriminal i svaki vid ugrožavanja bezbednosti građana.\n- Poruke koje smo danas čuli od predsednika NR Kine Si Đinpinga, ali i drugih učesnika, bile su upravo da samo zajedno ujedinjeni možemo pobediti ovakvu vrstu opasnosti i da ne postoji zemlja koja je dovoljno jaka da sama to uradi. Našim kineskim prijateljima zahvaljujem se na ogromnoj podršci i pomoći, pogotovo kada je reč o zaštiti integriteta Republike Srbije. Zahvaljujući toj, ali i podršci drugih prijatelja u Interpolu, uspeli smo da sprečimo da samoproglašeno Kosovo samostalno uđe u sastav ovog organa - rekao je ministar Stefanović.\n- Nadam se da ćemo i u budućnosti uspevati da zajedno sa našim prijateljima pobeđujemo sve izazove koji su pred nama. Srbija nastavlja da bude zemlja koja predstavlja simbol bezbednosti i borbe protiv organizovanog kriminala i korupcije na teritoriji čitave naše zemlje i mi ćemo u saradnji sa drugim zemljama nastaviti da radimo u tom pravcu - istakao je ministar Stefanović.


D. Janjić: Beograd nije predvideo dešavanja na Kosovu\n„Sve vreme Srbi nisu bili predmet interesa ni Međunarodne zajednice ni kosovskih političara tako da se nakon pada vlade u položaju kosovskih Srba ništa neće promeniti“, smatra Dušan Janjić.\nKomantarišući izglasavanje nepoverenja kosovskoj Vladi, koordinator Foruma za etničke odnose, Dušan Janjić je u izjavi KIM radiju rekao da se ovim događajem Srbi koji učestvuju u kosovskim institucijama ponovo dovode u nezavidan položaj jer nemaju, kako navodi, ni novca ni vremena da se bolje organizuju. Najveći problem je, po Janjiću, to što Beograd nije predvideo ovu situaciju. „Beograd ni danas nema jasan stav i nije poznato da li će postojati neka državna lista ili ne. Sve liste koje žele da učestvuju treba da se prijave do prvog petka, a Beograd nema jasan stav, što znači da će kosovski izbori biti održani južno od Ibra, na severu verovatno ne. Beograd će zastupati taj nemušti odnos pa će Srbi u suštini učestvovati ali neće imati dovoljan broj glasova i s tim u vezi poslaničkih mesta“, procenjuje Janjić. On kaže da sadašnja politika Beograda neće pomoći Srbima na Kosovu. „Ostaje sada među Srbima da se postigne socijalni i politički konsenzus. Ko želi da živi na Kosovu mora da shvati da će u narednih pet godina postojati samo kosovske institucije, ali da će i dalje biti finansijske pomoći iz institucija Srbije. Po meni je to ključna odrednica za odluku ljudi na Kosovu šta da rade“, rekao je Janjić KIM radiju. On veruje da će nakon ovih izbora ojačati samo Hašim Tači. Zato, po Janjićevim rečima, međunarodna zajednica sve ovo toleriše jer želi da ima jednog sigurnog pregovarača sa Srbijom.